КЎМАК КАРВОНИ ЮБОРИЛДИ – Telegraph\nКЎМАК КАРВОНИ ЮБОРИЛДИ\nДавлатимиз раҳбари 5-6 июнь кунлари Фарғона вилоятига ташрифи чоғида вилоят фаоллари билан бўлиб ўтган йиғилишда чегарадош ҳудуд бўлган Сўх туманини ижтимоий-иқтисодий ривожлантириш масалаларига ҳам алоҳида эътибор қаратди.\nФарғона вилояти ҳокимлиги томонидан навбатдаги хайрли ишга қўл урилди. Сўх туманига озиқ-овқат маҳсулотлари, қурилиш материаллари ва бошқа кўплаб аҳоли кундалик ҳаёти учун зарур бўлган буюмлар ортилган хайрия карвони йўлга чиқди.\nБугунги кунда тумандаги мавжуд муаммоларни бартараф этиш, аҳоли турмуш даражасини янада яхшилаш борасида кўплаб таклифлар асосида дастур ишлаб чиқилди. 2020-2022 йилларда Сўх туманини комплекс ривожлантиришга 500 миллиард сўм маблағ йўналтириш кўзда тутилган. Албатта, бу каби саъй-ҳаракатлар сўхликларга бўлган эътиборнинг яна бир амалий ифодаси бўлди.\nПрезидентимизнинг топшириғи асосида тизимли равишда чегарадош ҳудудларда истиқомат қилувчи аҳолига ҳар томонлама кўмак кўрсатиб келинаётгани юртимизда инсон қадри доимо улуғ эканлигидан далолатдир. Айниқса, пандемия шароитида ишсиз ва ёрдамга муҳтож оилаларни қўллаб-қувватлаш янада муҳим.\nХусусан, “Фарғона ҳудудий электр тармоқлари корхонаси” акциядорлик жамияти 16 та трансформатор, 80 дона бетон устунлар, 70 километрдан ортиқ электр узатиш кабеллари каби 2 миллиард 251 миллион сўмликдан ортиқ жиҳозларни туман аҳолиси учун тақдим қилди.\n“Ҳудудгаз Фарғона” масъулияти чекланган жамияти эса 11 та махсус машинада суюлтирилган газ баллонларини, Ўзбекистон туманидаги “Беруний” маҳалла фуқаролар йиғини аҳли эса 5 тонна ун маҳсулотини сўхликларга беминнат ёрдам сифатида юборди. Вилоят соғлиқни сақлаш бошқармаси томонидан замонавий тиббиёт жиҳозлари ажратилди. Бу каби эзгу амалларни қўллаб-қувватлаб, хайр-саховат кўрсатган тадбиркор ва ташкилотлар сони анчагина.\n- Сўх туманида бугунги кунда мингдан зиёд ёшлар спорт билан мунтазам шуғулланиб келмоқда, - дейди вилоят жисмоний тарбия ва спорт бошқармаси бошлиғи Муроджон Дадабоев. - Туман ёшларига 600 миллион сўмликдан ортиқ 20 турдаги спорт жиҳозлари туҳфа қиляпмиз. Албатта, бу умидли спортчиларни кашф этиш, ёш авлодни спортга ошно этиш ва cоғломлаштиришда катта ўрин эгаллайди. Шунингдек, бугун биз сўхлик ёшлар иштирокида спорт мусобақаларини ҳам ташкил қиламиз.\nШунингдек, вилоятдаги бозорлар томонидан Сўх туманида арзонлаштирилган маҳсулотлар савдоси йўлга қўйилмоқда.


Бош сахифа > Янгиликлар > НАВОИЙ ВИЛОЯТИ ТАДБИРКОРЛАРИ ДИҚҚАТИГА!\nРасулуллоҳ с.а.в. бир куни бозорда буғдой сотиб турган кишининг буғдойига муборак қўлларини тиқиб кўрсалар, буғдойнинг таги нам экан. Шунда: “Бу қандай бўлди?” деб сотувчига эътироз билдирдилар. Сотувчи эса: “Ҳозир ёмғир ёғиб ўтган эди, шунинг учун нам текканини тагига қўйган эдим”, деб узр айтди. Росулуллоҳ с.а.в. унга: “Нам теккани устида туравермайдими?” деб: “Кимки хиёнат қилса биздан эмас”, дедилар.\nБу ривоят эса бугунги синовли кунларда ҳар - бир сотувчи ва тадбиркорларимиз тили ва дилида бўлмоғи лозим. Зеро, ҳалол меҳнат билан топилган ризқ тотлидир.\nНавоий вилояти тадбиркорлари диққатига! “Коронавирус бизнинг нархларга таъсир қилмайди”, “Биз биргаликда енгамиз” шиори остида челленжни бошлаймиз. Бугунги оғир дамларда халқимиз билан бирга бўлган тадбиркор ва сотувчиларни қадрлаймиз. Ҳамжиҳатликда барчасини уддалаймиз ва енгамиз. Ўзбек халқи бунга қодир. Бунга тарих гувоҳ. Келажак ҳам инонмоғи лозим!


ЎзА - Профилактика тадбирлари: 104 жиноят фош этилди\n12.10.2017 19:06 Чоп этиш версияси\nПрофилактика тадбирлари: 104 жиноят фош этилди\nТошкент вилояти ички ишлар бошқармаси ходимлари томонидан маҳалла фуқаролар йиғинлари, таълим муассасалари ва корхона-ташкилотларда ўтказилаётган кенг кўламли профилактика тадбирлари жиноятчилик ва ҳуқуқбузарликларнинг олдини олишда муҳим аҳамият касб этмоқда.\nПрофилактика тадбирлари доирасида жиноят содир этиб, суд ва тергов органларидан яшириниб юрган қидирувдаги шахслар ушланмоқда. Жорий йил 5 октябрдан 12 октябрга қадар вилоят ҳудудида содир этилган 113 жиноятдан 104 таси фош этилди. Қолган 9 ўғирлик жинояти айбдорларини қидириб топиш бўйича барча чоралар кўрилаётир.\nҲафта давомида ўғирлик, қасддан одам ўлдириш, фирибгарлик, қонунга хилоф равишда хорижга чиқиш ёки мамлакатимизга кириш каби жиноятларни содир этиб, қидирувда юрган 15 нафар шахс ушланган.\nЖорий йилнинг 3 октябрь куни Чирчиқ шаҳрида ўтказилган тезкор тадбир давомида ҳудудда яшовчи 1988 йилда туғилган шахснинг уйи гумонланиб текширилганда 503,65 грамм “марихуана” гиёҳванд моддаси борлиги аниқланиб, ашёвий далил сифатида олинди. Ушбу ҳолат юзасидан Ўзбекистон Республикаси Жиноят кодексининг тегишли моддалари билан жиноят иши қўзғатилган.\nЧиноз туманида яшовчи 1969 йилда туғилган фуқаро Тошкент шаҳрида яшовчи танишининг ишончига кириб, Тошкент туманида жойлашган 12 сотих ерни “номингизга расмийлаштириб бераман”, деб ундан 30 минг доллар олиб, шу кунга қадар қайтариб бермаган. Жабрланувчининг аризасига кўра, ушбу ҳолат юзасидан унга нисбатан ички ишлар органлари томонидан жиноят иши қўзғатилган.\nПрофилактика тадбирлари доирасида маҳаллаларда ўтказилаётган учрашув ва давра суҳбатларида катта-кичиклигидан қатъи назар, ҳар қандай жиноятнинг келиб чиқиш сабаб ва омиллари кенг жамоатчилик ўртасида муҳокама қилинаётгани яхши самара бераётир.


Грузия ИИВ муовини ҳибсга олинди\n06 июл 2022, Тошкент вақти: 15:52\nГрузия бош вазири Бидзина Иванишвили (суратда) президентлик муддати тугаётган Михаил Саакашвилигтгш ашаддий танқидчиси сифатида танилган.\nГрузия ички ишлар вазири ўринбосари Гела Хведелидзе журналистни шантаж қилганликда гумон қилиниб ҳибсга олинди.\nИчки ишлар вазири Ираклий Гарибашвилининг якшанба кунги баёнотига кўра, унинг ўринбосари таниқли журналист Георгий Паресашвилининг жинсий ҳаёти акс этган видеони Интернетга жойлаштирганликда гумон қилинмоқда.\nГарибашвили, шунингдек, видео аввалги ҳукуматнинг Конституцион хавфсизлик департаменти томонидан ғайриқонуний равишда суратга олинган, деди.\nАйни пайтда, Грузия президенти маъмурияти бошлиғи Андро Барнов журналистларга собиқ ҳукуматнинг мазкур видеога алоқаси йўқ, деб баёнот берди.\nУ ички ишлар вазирлигидан воқеа юзасидан “ошкора ва адолатли тергов” ўтказишни талаб қилди.


Тарихий алоқалар иш бермоқда\nЖорий йил биринчи ярмида Россия Ўзбекистоннинг асосий савдо ҳамкорига айланган. Айни пайтда АҚШ, Германия, Франция каби давлатларнинг Ўзбекистон ташқи савдо айланмасидаги ҳиссаси аввалги йилларга қараганда сезиларли даражада камайган.\nЎзбекистон республикаси Давлат статистика қўмитаси маълумотига асосланиб 12.uz ахборот агентлигининг билдиришича, 2009 йил биринчи ярмида Россиянинг Ўзбекистон ташқи савдо айланмасидаги ҳиссаси 19,6 фоизни ташкил этган. Бу ўтган йил шу давридаги кўрсаткичдан 106,5 фоизга кўпдир.\nЛондондаги Иқтисодиёт институтининг Марказий Осиё бўйича таҳлилчиси Анна Матвеева Россия Ўзбекистоннинг асосий савдо ҳамкорига айланганини аввало икки давлат ўртасида тарихий алоқалар мавжуд бўлгани билан изоҳлади.\n- Энергия ресурслари Россия томон оқмоқда. Яна Ўзбекистон харид имкониятлари катта бўлган Россия бозорларига қишлоқ хўжалик маҳсулотлари, эртапишар полиз маҳсулотларини юборади. Чунки Россия Ўзбекистон қишлоқ хўжалик маҳсулотлари учун энг яқин бозор. Учинчидан¸ Ўзбекистон пахтаси қайта ишлаш учун Россиянинг тўқимачилик саноатига сотилади. Бу ҳам тарихий шаклланган алоқадир, дейди британиялик таҳлилчи.\nНаманган машинасозлик заводи собиқ раҳбари Абдувоҳид Паттаев ўзаро савдонинг маҳаллий пулда амалга оширилгани ҳам Россия-Ўзбекистон ўртасидаги савдо алоқаларининг ривожига катта ҳисса қўшганини айтади.\n- Россия билан савдо қилишда Россия рубли рол ўйнаётган бўлиши керак. Хитой билан савдо қилишда Хитойнинг юани. Шунинг учун бу давлатлар билан савдо ҳажми кўпайган. Ўйлайманки, бу яна ўсади¸ дейди Абдувоҳид Паттаев.\nЎзбекистон давлат статистика қўмитаси маълумотига кўра, жорий йил биринчи ярмида Ўзбекистондан Россияга 1 миллиард 680 миллион долларлик маҳсулот экспорт қилинган ва қарийб 991 ярим миллион долларлик маҳсулот импорт қилинган.\n2008 йил биринчи ярмида Ўзбекистон Россияга 1 миллиард 180 миллион долларлик маҳсулот экспорт қилиб¸ Россиядан 916 миллион долларлик товар импорт қилганди.\nЎзбекистон давлат статистика қўмитаси маълумотига кўра, жорий йил биринчи ярмида Швейцария Ўзбекистоннинг иккинчи йирик ҳамкорига айланиб, бу мамлакатнинг Ўзбекистон ташқи савдосидаги ҳиссаси 12,3 фоизни ташкил этган.\nАнна Матвеева Швейцария Ўзбекистоннинг иккинчи йирик савдо ҳамкорига айланганини “Nestle” каби йирик ширкатларнинг Ўзбекистонга катта маблағ ётқизгани ва Швейцария ўз ҳудудида рўйхатдан ўтган хорижликларга қулай бизнес шароити яратгани билан изоҳлайди.\n- Швейцарияда хорижликлар учун имтиёзли солиқ тизими жорий этилгани ҳам бундан мустасно эмас. Шу боис Швейцарияга тегишли бўлмаган¸ аммо бу давлатда рўйхатдан ўтган ширкатлар ҳам маҳсулот савдоси билан шуғулланади. Бу Гулнора Каримовага ҳам, сиёсатга алоқаси бўлмаган бошқа ҳар қандай бизнесга ҳам тааллуқли, дейди британиялик таҳлилчи.\nЎзбекистонлик мустақил таҳлилчи Тошпўлат Йўлдошев эса Швейцария Ўзбекистоннинг асосий ҳамкорларидан бирига айлангани юзасидан бошқачароқ фикрда.\n- Иккинчи ўринга Швейцария чиқиб қолганини Гулнора Каримова бу мамлакатда бир нечта катта заргарлик дўконларини очгани билан изоҳланади. Швейцарияда президент қизининг заргарлик маҳсулотлари чиқарадиган цехлари, фабрикалари бор, дейишади. Ўша корхоналар ҳисобидан Швейцария иккинчи ўринга кўтарилган бўлиши мумкин. Ўзбекистон ўз ҳисоботларида, масалан, экспорт ёки импорт структураси нимадан иборат эканини, фоиздан ташқари ҳеч қачон натурал кўринишда берган эмас. Шу боис уни таҳлил қилиш қийин, дейди Тошпўлат Йўлдошев.\nДавлат статистика қўмитаси маълумотига кўра, жорий йил биринчи ярмида Ўзбекистон ташқи савдо айланмасининг 6,9 фоизи Қозоғистон ҳиссасига тўғри келган. Анна Матвеева Марказий Осиё республикалари ўртасида савдога оид статистик маълумотлар ҳақиқий вазиятни акс эттирмайди, деган фикрда.\n- Ҳисобга олинмаган савдо, айниқса, Ўзбекистон ва Қозоғистон ўртасида ҳисобга олинмаган савдо айланмаси бор. Икки давлат ўртасидаги савдо ҳажми расмий маълумотларга қараганда анча юқори бўлиши керак. Солиқ миқдори жуда юқори бўлгани, маҳсулот олиб кириш ва чиқариш қийин бўлгани ҳамда чегарадаги коррупция сабабли кўпгина товарлар ҳисобга олинмаган ҳолда ўтади.\nМасалан, мен билган нарса. Ўзбекистонда Қозоғистон уни кўп сотилади. Статистика бўйича Қозоғистондан ун деярли олиб кирилмайди. Шу каби Тожикистонда ҳам Ўзбекистондан келтирилган озиқ-овқат маҳсулотлари кўп. Статистика маълумотларида эса буни аниқ кўрсатиш имконсиз, дейди Лондондаги Иқтисодиёт институтининг Марказий Осиё бўйича таҳлилчиси Анна Матвеева.\nЎзбекистон республикаси Давлат статистика қўмитаси маълумотига кўра, жорий йил биринчи ярмида Ўзбекистон ташқи савдо айланмасининг 1,2 фоизи Тожикистон ҳиссасига тўғри келган. Абдувоҳид Паттаев фикрича, Ўзбекистон қўшни давлатлар билан савдо ҳажмини кўпайтириши лозим.\n- Қўшнилар билан яхши яшаш керак¸ яхши алоқа қилиш керак¸ яхши савдо қилиш керак. Чунки Қозоғистон¸ Қирғизистон¸ Тожикистон ва Туркманистон Ўзбекистонга бир қадам. Буларнинг товар айирбошлашида транспорт харажатлари жуда ҳам оз қисмни ташкил қилади. Шу билан бирга, ўша давлатларда бизнинг ўзбекларимиз ҳам яшайди. Шунинг учун бу давлатлар билан қиладиган алоқаларда ўсиш бўлиши керак. Тожикистон билан 1¸2 даражда бўлиши тўғри эмас, дейди Наманган машинасозлик заводи собиқ раҳбари Абдувоҳид Паттаев.\nЎзбекистон республикаси Давлат статистика қўмитаси маълумотига кўра, жорий йил биринчи ярмида Хитой Ўзбекистоннинг учинчи йирик ҳамкорига айланган. Ўзбекистон ташқи савдо айланмасида Хитойнинг ҳиссаси 11,1 фоизни ташкил этган.\nШунингдек, жорий йил биринчи ярмида Ўзбекистон ташқи савдо айланмасида Украинанинг ҳиссаси 7,5 фоизни, Жанубий Корея ҳиссаси 4,7 фоизни, Германия ҳиссаси 2,3 фоизни, АҚШнинг ҳиссаси 1,2 фоизни ва Франциянинг Ўзбекистон ташқи савдосидаги ҳиссаси 1,1 фоизни ташкил этгани билдирилган.\nАбдувоҳид Паттаев Ўзбекистоннинг Ғарб давлатлари билан савдо ҳажмининг камайганини Ўзбекистонда валюта заҳираси камлиги билан изоҳлади.\nТошпўлат Йўлдошев фикрича эса Ғарб ва Ўзбекистон ўртасида савдо ҳажмининг камайганига Ўзбекистонда ялпи маҳсулот ишлаб чиқариш ҳажмининг озайгани сабаб бўлган.


у полиомиелитнинг ягона профилактикаси\nМамлакатимизда полиомиелит касаллигига қарши ёш болаларни эмлаш тадбирлари ўтказилмоқда.\nУшбу касаллик болалар ўртасида учрайдиган ўткир юқумли хасталиклардан бири. У марказий асаб тизимини шикастлаши оқибатида бола организмида фалажланиш, ичак, томоқ, бурун шиллиқ пардаларининг яллиғланиши билан ўзини намоён этади. Вақтида даволаш чоралари кўрилмаса, бу юқумли касаллик оқибатида ногиронликни орттириб олиш мумкин.\nОдатда касаллик 10 ёшгача бўлган болалар орасида кузатилади. Бироқ туғилгандан то тўрт ёшгача бўлган болалар ўртасида бу касаллик, айниқса, кўп учрайди. Касалликнинг олдини олиш учун болаларни белгиланган муддатларда эмлаш талаб этилади. Айни пайтда Ўзбекистонда эмлаш учун бивалент полиомиелит вакцинаси қўлланилмоқда. Мамлакатимизда ўтказилаётган эмлаш дастурига асосан дастлабки эмлаш боланинг икки ойлигида, иккинчи эмлаш уч ойлигида, учинчи эмлаш тўрт ойлигида, тўртинчи эмлаш ўн олти ойлигида ўтказилади. Охирги бешинчи эмлаш эса бола етти ёшга тўлганидан сўнг ўтказилиши белгиланган.\nАйни пайтда қўлланилаётган инактивланган полиомиелит вакцинаси боланинг сон соҳасига — мушак орасига 0,5 мл. инъекция усулида юборилади. Бу вакцина орал полиомиелит вакцинага қўшимча бўлиб, бола организмини уч тип вируслардан тўлиқ ҳимоя қилади. Келажак авлод саломатлиги учун муҳим аҳамиятга эга бўлган эмлаш чораларига, аввало, ҳар бир ота-она масъул эканлигини унутмаслиги лозим. Айни пайтда болаларни полиомиелитга қарши эмлаш тадбирлари барча поликлиникаларда қизғин олиб борилмоқда.\nМуаллиф: Нилуфар КАРИМОВА, шаҳар давлат санитария-эпидемиология назорати маркази врачи\n12.05.2018 249 № 36 Саломатлик


Бу бизда шаклланган сиёсий маданият – Умурзоқов амалдорларнинг Президент олдида блокнотга ёзиши ҳақида | Qalampir.uz\nБу бизда шаклланган сиёсий маданият – Умурзоқов амалдорларнинг Президент олдида блокнотга ёзиши ҳақида\nИнтервью\t03 Февраль 12:48 16094\nКўпчилик Ўзбекистон Республикаси Президенти Шавкат Мирзиёев раислигида ўтказиладиган йиғилишларнинг видео ва суратларини кўрганда амалдорларнинг тинмай блокнотларга ёзаётганига кўзи тушган. Буни кўрган одамларда амалдорлар эскилик сарқитидан қутила олмаётгандек таассурот қолдирган.\nЎзбекистон Бош вазирининг ўринбосари – Инвестициялар ва ташқи савдо вазири Сардор Умурзоқов “Voice of America” (Америка овози) нашрига берган интервьюсида Шавкат Мирзиёев билан учрашувда мансабдорларнинг блокнотларга қайдлар ёзиб бориш одати бўйича тушунтириш берди.\n“Ҳар битта давлатда, ҳар битта жамиятда ўзига яраша сиёсий маданият бор. Масалан, шу саволни қўяётган одамларимиз нима учун айрим бошқа давлатлардаги бизга жуда бир ғалати туюлиши мумкин бўлган ҳолатларни муҳокама қилмайди? Масалан, айрим Шарқий Осиёнинг демократик давлатларида бир-бирига энгашишлар [учрашувда] ва ҳ.к. Жуда кўп мисол келтиришим мумкин. Бу бизда шаклланган сиёсий маданият”, дейди Умурзоқов.\nУ икки йилдан бери Ҳукумат таркибида фаолият юритаётганини эслатиб, ҳар куни Президентдан келадиган топшириқлар сонини хотирада сақлаб қолиш анчайин мушкул эканини айтиб ўтган.\n“Бу 1−2 та топшириқ эмас. Мисол, менга топшириқ берилганда ёзаётганимнинг сабаби эслаб қолиш учун, кейин эса уларни тизимлаштираман. Шахсан ўзим йиғилишларда қатнашганимда бўлаётган мавзудан келиб чиқиб, мен ўзимни ишимга тааллуқли бўлган жойларини ёзиб, хулоса қилиб, менга сўз берилса, қандай қилиб, асосий масалаларни кўтаришим кераклигини ўзим учун белгилаб оламан.\nСиёсий маданият бизда шаклланиб бўлди. Нима омиллар таъсирида — бу иккинчи масала. Лекин бу шаклланган сиёсий маданият ва биз уни ҳурмат қилишимиз керак”, дейди Бош вазир ўринбосари.\nVoA журналисти Навбаҳор Имомова ташқаридан қараганда Президент Мирзиёев бошчилигидаги йиғилишларда фақат давлат раҳбари фикр билдираётгандек кўринишини айтиб ўтган. У Умурзоқовни амалдорлар шундай йиғилишларда Президент таклифидан бошқачароқ фикрлар билдириб, бошқача йўл тутиш кераклигини айтадими, деб саволга тутган.\n“Албатта, ёпиқ учрашувларда, яъни, тор доиралардаги йиғилишларда турли фикрлар айтилади. Ҳатто Президент олдида ҳам мен битта фикр айтишим мумкин, бошқа вазир, бош вазир ўринбосари ёки ҳамкасбимиз бошқа фикр айтиши мумкин. Албатта [эркин фикр алмашинуви бор], бизда бундай ҳолатлар ҳам бўлади. Давлат раҳбарининг талаблари ҳам шундан иборат”, дея жавоб берган вазир.\nСардор Умурзоқов суҳбат давомида Ўзбекистондаги сиёсий маданиятни “инсонга сиғиниш”га тенглаштириш нотўғри деб ҳисоблашини айтиб ўтган.\n“Ўзбекистонда ҳеч қаерда “шахсга сиғиниш”ни кўрмадим. “Шахсга сиғиниш”ни бошқа давлатларда кўрганмиз. 2016 йилда битта одамни сиёсий иродаси билан мана шу ўзгаришлар бошланди. Буни энди ҳар ким ҳар қандай айтиши мумкин, лекин буни тан олмай иложи йўқ”, дейди Умурзоқов.\n22 Сентябрь 15:47 49019\n23 Сентябрь 16:54 37072\n24 Сентябрь 07:41 32864\n22 Сентябрь 16:48 28761\n23 Сентябрь 08:03 25034


05 июл 2020, Тошкент вақти: 11:12\nАдлия вазирлиги ўзининг Телеграм-каналида фуқароларга давлат тилини ўқитиш бепул амалга оширилишини, давлат ўзбек тилининг бойитилиши ва такомиллаштирилишини таъминлашини, шу жумладан унга ҳамма эътироф қилган илмий-техникавий ва ижтимоий-сиёсий атамаларни жорий этиш ҳисобига таъминлашини эслатди.\nАдлия вазирлиги давлат ҳокимияти ва бошқарув органларида иш давлат тилида юритилишини ва заруриятга қараб бошқа тилларга таржима қилиниши лозимлигини эслатган.\nРоссия Ташқи ишлар вазири Сергей Лавровнинг 2 май куни Ўзбекистонга қилган расмий ташриф арафасида 20 га яқин ўзбекистонлик рус тилли зиëли рус тилига расмий мақом бериш таклифи билан чиққан эди.\nОраларида Халқ артистлари¸ таниқли рассом ва киночилар бўлган ташаббусчилар таклифи Кремль пропагандасининг таркибий қисми кўрилган нашрда эълон қилинганди.\nБу ташаббус ўзбек жамоатчилигида қизғин баҳс-мунозаралар уйғотди. Ташаббусга қаршилар орасида таниқли жамоат арбоблари, давлат мулозимлари бор.


Rasmiy statistika haqida bilmaymanuuu Lekin har birimizni tanish-bilishlarimiz misolida olib qarasak 10 oiladan kamida tasi ajrashmoqda!!!! Guruhimizda asosan Yoshlar, нима килса инсон иши юриши лошади bundan foydalanib Yoshlarni bunga munosabatini va "Oila Ajrashishlari" sa. Аёл оёкларини кенг очиб, ёнбошлаб ётади. Эркак аёлни икки сони орасига. Бу усул уругни бир жойда туплашга ва бир вактнинг узида хар кандай аёлларда буладиган кон кетишнинг олдини олишга каратилган. Мазкур усулни 15 кун лавомида кунига икки мартадан амалга ошириш мумкин эсдан чикарманг:\nДунёда хар кимнинг, узин урни бор. Буни тушинмасанг дунё экан тор. Яхши хам, ёмон хам бу дунёда бор. Бировни айблама, бекордан бекор. Тушинмаган бойлар, худди хукмдор. Уйлайдики улар, менда пулим бор.\nКулфат олиб келар купинча бошга.\nЯхши ният килиб я. Вафодор булишни ургандим баъзан. Сизга пинхон тузок куйсалар. Кордай оппок булсин калбингиз доим. Агар эркак жинсий алокагй шошилса катта хато килади. Ёмон ниятларни уйламанг сира.\nСабр отин миниб юрганлар.\nБулар булмас гапни тинмай гапириш. Оргазмнинг охирги боскичи кайтиш боскичи булиб, бунда нафас олиш бир маромга тушади, тери ранти уз холига кайтади, хоргинлик хисси пайдо булади.\nШундай килиб, эркакда олатни кинга киргизиш, аёлда эса уни кабул килиш иштиёки тугилади, яъни фрикция-тана харакати бошланали, бунда эроген нукталарда кучли китикланиш юзага келади. Бу усул уругни бир жойда туплашга ва бир вактнинг узида хар кандай аёлларда буладиган кон кетишнинг олдини олишга каратилган.\nЭнг узок давом этиши: In order to tag a person, hover over his photo and press left mouse button Left-click on a photo to tag people in it. Унда эркак уз хирсини кондириб, аёлнинг коникмай колишига сабабчи булади. Jinsiy aloqa haqidagi sirlar! Камингизни курмас онангиз сизни. Мехр билан кучиб суйинг етарли.\nБировни айблама, бекордан бекор. Йигласа йиглайди фарзан деб куяр. Гап ташишни чикарганлар аёлларга. Хаёт узи асли бир кун деб яшанг.\nШунинг учун аклли оталар дарахт меваси пишган даврда уз киздарини кучага чикармайдилар. Уйлайдики улар, менда пулим бор. Lekin har birimizni tanish-bilishlarimiz misolida olib qarasak 10 oiladan kamida tasi ajrashmoqda!!!! Хаёт жуда гузал яшашни билсанг.\nИрина к записи Нима килса инсон иши юриши лошади


ЖССТда “Спутник V” вакцинасини тан олиш йўлидаги барча тўсиқлар олиб ташланди – Мурашко - 03.10.2021, Sputnik Ўзбекистон\nРоссия ССВ раҳбари ЖССТда “Спутник V” вакцинасини тан олиш йўлидаги барча тўсиқлар бартараф этилганини маълум қилди. 03.10.2021, Sputnik Ўзбекистон\nТОШКЕНТ, 3 окт — Sputnik. Жаҳон соғлиқни сақлаш ташкилотида (ЖССТ) Россиянинг коронавирусга қарши “Спутник V” вакцинасини тан олиш йўлидаги барча тўсиқлар олиб ташланди, айрим маъмурий жараёнлар қолди. Бу ҳақда Россия соғлиқни сақлаш вазири Михаил Мурашко маълум қилди, деб хабар қилмоқда РИА Новости.Россия вазири ташкилот бош директори Тедрос Гебрейесус “кейинги ишлар” учун тўсиқ қолмаганини тасдиқлаганини таъкидлади. Улар куни кеча учрашишган.Ҳозирда Россияда коронавирусга қарши бешта вакцина рўйхатга олинган. Дунёда биринчи бўлиб рўйхатга олинган “Спутник V” вакцинаси Гамалея маркази томонидан Россия тўғридан-тўғри инвестициялар жамғармаси кўмагида яратилган. Бугунги кунга келиб у 70 дан зиёд давлатда маъқулланган ва аҳолини эмлаш учун фойдаланилмоқда. Ўзбекистонда 30 сентябрь ҳолатига кўра, 447 855 доза “Спутник V” вакцинаси эмлаш жараёнларида қўлланилган. 218 минг киши у билан тўлиқ эмланган.\nжсст, спутник v вакцинаси, тедрос адханом гебрейесус , михаил мурашко\n11:46 03.10.2021 (янгиланди: 11:48 03.10.2021)\nРоссия ССВ раҳбари ЖССТда “Спутник V” вакцинасини тан олиш йўлидаги барча тўсиқлар бартараф этилганини маълум қилди.\nТОШКЕНТ, 3 окт — Sputnik. Жаҳон соғлиқни сақлаш ташкилотида (ЖССТ) Россиянинг коронавирусга қарши “Спутник V” вакцинасини тан олиш йўлидаги барча тўсиқлар олиб ташланди, айрим маъмурий жараёнлар қолди. Бу ҳақда Россия соғлиқни сақлаш вазири Михаил Мурашко маълум қилди, деб хабар қилмоқда РИА Новости.\nРоссиянинг “Спутник V” вакцинасини рўйхатга олиш ва олға силжиши борасидаги Россия позициясига тўлиқ қулоқ тутишди. <...> Энди ЖССТ майдонида вакцинани рўйхатдан ўтказиш билан шуғулланувчи компания қатор ҳужжатларни имзолаб, қўшимча қоғозларни тақдим этиши зарур.\nРоссия соғлиқни сақлаш вазири\nҲозирда Россияда коронавирусга қарши бешта вакцина рўйхатга олинган. Дунёда биринчи бўлиб рўйхатга олинган “Спутник V” вакцинаси Гамалея маркази томонидан Россия тўғридан-тўғри инвестициялар жамғармаси кўмагида яратилган. Бугунги кунга келиб у 70 дан зиёд давлатда маъқулланган ва аҳолини эмлаш учун фойдаланилмоқда. Ўзбекистонда 30 сентябрь ҳолатига кўра, 447 855 доза “Спутник V” вакцинаси эмлаш жараёнларида қўлланилган. 218 минг киши у билан тўлиқ эмланган.


Исмат Хушев: Олий таълимдаги коррупция устида ким турибди? (1-мақола) | ДУНЁ ЎЗБЕКЛАРИ | Mobile Version\nИсмат Хушев: Олий таълимдаги коррупция устида ким турибди? (1-мақола)\n02/12/2019 Ismat Khushev Демократия сабоқлари\n“МХХ ҳақида гапириш мумкин бўлмаган гаплар” туркумидаги учинчи мақола\nЎзбекистон махсус хизмат салтанати ҳақида хориждаги ўзбек журналисти мулоҳазалари\n(Қўрқоқлар ва 18 ёшдан кичикларга ўқиш тавсия этилмайди)\nЎзбекистонда МХХ назаридан четда қолмаган яна бир “соққали” ташкилот бор, бу – Олий таълим вазирлиги.\nЎқувчиларнинг ёдида бўлса, биз кейинги йилларда – Ўзбекистон олий ўқув юртларига кириш имтиҳонлари бошланиши арафасида Исмат Хушевнинг “Ёнаётган олий даргоҳ!” номли таҳлилий мақоласини сурункали тарзда эълон қилиб келамиз.\nРустам Иноятов бош бўлган МХХ идораси ҳар йили ёз ойлари “Дунё ўзбеклари”да эълон қилинадиган бу танқидий мақолани яхшилаб синчиклаб ўқиб боради.\nЛекин чора тадбир кўриш ўрнига, мийиғида кулиб қўяди, холос…\nЎзбек чекистларининг бу сирли ва синоатли кулиши замирида эса, ўзига хос – ўзига мос сабаб ва моҳият ётади.\nБиз бугун ана шу сабаб ва моҳият, аниқроғи – моддият ҳақида сўз юритамиз. Ўзбек чекистларининг олий даргоҳ – институт ва университетларга одам киритиш ва миллион миллион доллар пул ишлаш схемасини баҳоли қудрат чизиб беришга ҳаракат қиламиз.\nЭнг аввало шуни алоҳида таъкидлаш лозимки, Олий ўқув юртларига тест синовлари орқали ўқишга кириш ҳуқуқини қўлга киритиш – махсус хизмат идораси томонидан пухта ва пишиқ қилиб ишлаб чиқилган пинҳоний ва ўта махфий усуллар ёрдамида амалга оширилади.\nОлий таълим вазирлигида ёзилмаган бир қонун ва қоида борлигини бугун одамлар билиб қўйишини истардим: Яъни ўқув юртларига ажратилган ўринларнинг 30 фоизи ректорлар ихтиёрига топширилади. Қолган 70 фоизи учун абитуриентлар кураш олиб боришади.\nОлдинлари бу рақам 20 фоиз бўлган – МХХ аралашганидан сўнг – 30 фоизга кўтарилди.\nРекторлар бу 30 фоизни – ўз одамлари ва ўринбосарлари билан тақсимлаб олишади. 30 фоиз бўлажак талабалар рўйхати тузилгач қолган ишни МХХ ходимлари бажаришади…\nТест имтихонлари вақтида ўқишга киритишда “Бункер” деб номланган услуб борлигини бугун энди кўпчилик яхши билса керак.\nЯъни ректорлар ўз ихтиёридаги 30 фоиз абитуриентларни ўқишга киритишда ушбу усулдан фойдаланишади. Бу усул шундай тузиладики, маълум бир зарур фанни мукаммал биладиган талабалар танлаб олинади.\nУчта фан учун уч нафар, баъзан ундан ҳам кўп иқтидорли талабалар имтихон ўтказиладиган бинонинг бир бурчагига жойлаштирилади. Уларга зарур бўлган барча шарт-шароит муҳайё этилади. Озиқ овқат тўла дастурхонга қадар. МХХ ходимлари томонидан ҳатто хавфсизлиги ҳам таъминланади.\nИмтихон бошланиши билан ректор берган рўйхатдаги абитуриентларнинг тест варақалари “бункер”га МХХ ходимлари томонидан етказилиб турилади.\nБинога имтихон вақти МХХ ходимларидан бошқа ҳеч ким кириши мумкин эмаслиги бугун ҳаммага яхши маълум…\n“Соққа” билан гаплашган бойвачча абитуриент тест варақасига исми шарифини ёзади ва имзо қўяди холос.\nҚолганини МХХ ходимлари бажаришади. Улар хонага кириб келиб қўлидаги рўйхатда исми шарифи келтирилган абитуриентни столдаги варақалар асосида қидириб топишади. Гуёки, назорат қилаётган киши бўлиб излаган одамини топгач: “Сен шпаргалка ишлатаётган экансан” деб абитуриентни хонадан чиқариб юборади. Унга тегишли бўлган тест варақаларини эса “бункер”га олиб кетади.\n“Бункер”дагилар эса МХХ олиб келган тест варақаларидаги саволларни зудлик билан конвейр асосида ишлаб ташлайверишади. Имтихон вақти тугагач барча абитуриентлар бинони тарк этишади.\nМХХ ходимлари эса ишлаб бўлинган тест варақаларини яна гуруҳидаги хоналарга тарқатиб жой- жойига қўйиб чиқишади…\nБу усул орқали талаба камида контрактга илиниши мумкин.\nОмади келса, бюджет асосида ўқишга киради. Мабодо улардан бири ҳаттоки контрактга ҳам илина олмай қолса, олий таълим вазирлиги томонидан ажратиладиган қўшимча ўринлар орқали ўқишга қабул қилинади.\n“Бункер” усули орқали ўқишга кирадиган абитуриентлар шу асосда кафолатланади. Бу усулга сўнгги 15 йил ичида тест топширган барча абитуриентлар дуч келишган.\nМХХ ходимлари томонидан имтиҳон хонасидан намойишкорона чиқариб юборилган абитуриентга уларнинг раҳми келган, ачинганлар, адолат бор экан деб беҳуда қувонганлар…\nЎзбекистондаги Олий ўқув юртларидан – Юридик ва Тиббиёт институтлари (хусусан – стомотология факультети), Милиция Олий Академиясига кириш нархи энг қиммат ҳисобланади.\nОхирги йилларда ушбу олийгоҳларга кириш 30-40 минг АҚШ долларига чиқиб кетди. Илгари, яъни бу “соққа”ли ишга МХХ аралашгунга қадар – мазкур нуфузли институтларга ўқишга кириш бор йўғи – ўн минг (10 000) АҚШ доллари эди.\nЎртача ҳисобда олганда мазкур институтга 500 нафар талаба қабул қилинса, 30 фоизи 150 нафарни ташкил этади. 150 ни 30 000 га кўпайтирсак 4 500 000 АҚШ долларини ташкил этади…\nЎзбекистон Миллий университети (Собиқ Тошкент Давлат университети) га кириш бугун – 10 минг АҚШ доллари атрофида.\nБу олийгоҳга ҳар йили энг камида 2000 нафар талаба қабул қилинадиган бўлса, 30 фоизи – 600 нафарни ташкил этади.\nДемак, бу Университетдан ҳам ҳар йили камида 5 миллион АҚШ доллари ишлаб топилиши аниқ.\nЎзбекистонда катта маблағ билан ўқишга киришга арзийдиган олийгоҳлар сони 30 тадан кўп.\nҚолганларини ҳам ўрта ҳисобда камида 1 миллион АҚШ долларидан ҳисоблаганда бир йиллик сумма 50 миллион АҚШ доллари – олий ўқув юрти ректорлари ва МХХ ходимлари ўртасида тақсимланади.\nЎзбекистондаги бирон бир олийгоҳга ректор бўлиш баҳоси ҳам – ана шу рақам ва меъзондан келиб чиқиб, белгиланади ва баҳоланади…\nАгарда МХХга кўпроқ “соққа” ташласангиз Давлат Тест Марказидаги компюьтердан ҳам ўзгартиб қўшиб юбориш қудратига эга.\nОлдинлари билимли талабалар – абитуриентлар ўрнига кириб тирикчилик қилишар эди. “Х-вариант” ва “шпаргалка” орқали ўқишга киришлар бўлар эди.\nМХХ бора-бора барча усулларга барҳам бериб, фақат ўзларига тегишли бўлган “бункер”ни қолдиришди.\nҲаттоки, имтихон вақти телефон компанияларининг СМСлар хизмати ҳам тўхтатилиб туриладиган бўлди…\nРектор, проректор ва деканлар “Бункер”нинг ортидан данғиллама ховли-жой қилишади.\nХўш, шундай экан, чорак асрдан бўён Ўзбекистоннинг барча “соққали” соҳаларини ўз қарамоғига олиб улгурган МХХ бунча пулни қайга қўймоқда экан деган табиий савол туғилади.\nАгар синчиклаб қарасангиз, эътибор қилсангиз, аксар ҳолларда – МХХ ходимлари бир дона оддийгина куртка билан ишига пиёда бориб, пиёда келади. Нафақага чиққунча имкон қадар шу алфозда умргузаронлик қилишади – ижарада яшаб ҳаёт кечиришади.\n(Чунки, уларнинг маошига қўшиб ҳар ой – бир миллион сўмдан зиёд ижара пули ҳам берилишини бугун кўпчилик билмаса керак)…\nБу “коммунист”ларнинг асл башараси нафақага чиққандан кейин кўринади.\nШундан кейин аста-секин данғиллама ховли-жой, қўша-қўша машиналар, супермаркетлар, ҳаттоки – меҳмонхоналари ҳам пайдо бўлиб қолади.\nМана шулар – “ёрдамга муҳтож”ларни ўқишга киритиб қўйишнинг махсули.\nШу каби ҳамкорлик сабабли ҳам – МХХ олий ўқув юртларидаги коррупция ва порахўрликлардан кўз юмиб келади…\nЙилига икки маҳал олий ўқув юртларида ишлайдиган ўқитувчи ва профессорларнинг “асал” даври келади.\nУлар қишқи ва ёзги сессия вақтида ўзларининг “ставка”ларини очиқчасига эълон қилишади. Кейинги йилларда ҳаттоки, биргина баҳо учун 100 АҚШ долларигача пул оладиган домлалар пайдо бўлди.\nЎтган йили Қишлоқ хўжалиги институтида бир профессор ўқитувчи ҳар бир талабадан 100 АҚШ доллари йиғиб олишни бошлайди. Аммо талаба қизлардан бири – эри МХХнинг ходими эканлиги учун пора беришдан бош тортади. Эри ҳам профессорнинг олдига келиб баҳони текин олмоқчи бўлади.\nПрофессор ҳам анойи эмас экан. МХХнинг дўқ-пўписасини телефонига ёзиб олиб МХХда ишлаётган жиянларига жўнатмоқчи бўлади. Натижада эса талаба қизнинг эри 100 АҚШ долларига қўшиб – 1 200 000 сўм пул бериб, кейин бу ғавғодан қутилади.\nЎқитувчиларнинг ҳеч нарсадан тап тортмасдан очиқ-ойдин порахўрлик қилишининг сабаби ҳам мана шунда. Орқасида қўллаб турадиган қудратли куч бўлмаганда улар бир сўм ҳам олишга ботина олмасди.\nБундан аён бўладики, ҳар бир “соққали” ишнинг ортида МХХ турибди. Улар даромадли ишларни ўзгага бериб қўядиган даражада ахмоқ эмас.\nУлар бу борада жуда ақилли…\nАгар эътибор берган бўлсангиз, ҳар йили олий ўқув юртларига имтиҳонлар арафасида ёки шу жараён вақтида СНБ томонидан “хўжамкўрсин”га бир нечта шов шувли ҳибсга олишлар амалга оширилади.\nБу ҳол Рустам Иноятов МХХ га бош этиб тайинланган чорак асрдан бўён давом этиб келади. Лекин бирор марта ҳам бирорта ректор ва ё қабул комиссияси раиси қўлга туширилгани ва ё ушланганини билмаймиз. Фақат номигагина шу ишга салгина алоқадор бўлган оддийгина ўқитувчи ёки ўртада турган воситачи ҳибс этилади, холос. Бу ишнинг бошида турганлар, олий ўқув тизимининг йирик мулозимлари, СНБ билан бевосита алоқада бўлган олий таълимнинг воситачи арбоблари қўлга олинмайди.\nЮқоридаги келтирган маълумотлар ҳар бир Ўзбекистон фуқаросига аён фактлар. Биз халқ орасидаги фактларни қайтариб халққа кўрсатаяпмиз холос…\nБу – Ўзбекистондан олис Канадада яшаб юрган журналистнинг холисона айтилган фикр ва мулоҳазаси, ҳаётий мисоллар асосидаги оддий бир қараши ва таҳлили, холос.\nБу фикрлар – олий таълим тизимида адолат ва диёнат мезонлари устивор бўлишини чин кўнгилдан истаган ва орзу қилган хориждаги оддий бир журналистнинг субьектив фикрлари.\nБиз Исмат Хушевнинг бу фикр ва қарашлари мутлақ ҳақиқат ва барча томон уларни тан олиши шарт деб деб айтишдан йироқмиз.\nЛекин бошқа манбалар ҳам бизнинг бу фикр ва қарашларимизда жон борлигини айтиб турса, айни ҳақиқат эканини эътироф этиб турса, унда нима қилиш керак?\nҲамма – Президентдан тортиб, ҳар бир абитуриент ва ота онага қадар – бир тану бир жон бўлиб, Олий таълим тизимидаги МХХ ҳомийлик қилиб келаётган бу коррупцияга – юзсизлик ва виждонсизликка, адолатсизлик ва диёнатсизликка қарши очиқ ойдин курашиши лозим ва шарт!!!\nБунинг учун эса энг аввало МХХ раиси Р.Р. Иноятовни ишдан олиб, унинг “Ўзи хон – кўланкаси майдон” идорасини – ўз профессионал касбий вазифасидан келиб чиқиб, тамомила қайта қуриш керак….\nХуллас, бу мулоҳазалар – журналист Исмат Хушевнинг шахсий фикр ва қарашлари.\nЭнди бевосита бошқа манбаларга ҳам мурожаат қиламиз. Узоқ мулоҳазалардан сўнг биз бу борада “Озодлик” радиосини танладик. Чунки “Озодлик” бугун Ўзбекистонда энг кўп аудитория ва тингловчига эга бўлган, ўзбек халқининг юрагида чўкиб ётган орзу умидлар, дарду изтиробларни баҳоли қудрат, имкон қадар амалга ошираётган ва бу борада катта натижа ва муваффақиятларга эришаётган ягона нашр.\n“Озодлик” радиоси ҳар йили олий ўқув юртларига кириш имтиҳонлари бошланиши арафасида “Абитуриент кундалиги” саҳифасини йўлга қўйиб, уларни очиқ мулоқотга чорлайди. Унда “Озодлик”нинг ҳар бир тингловчиси бемалол ўз фикр ва қарашлари билан ўртоқлашиши мумкин бўлади. Ва айтиш мумкинки, “Озодлик”даги ҳамкасбларимиз бу борада мисли кўрилмаган натижага эришдилар: Уларга мурожаат қилган абитуриентларнинг деярли ҳаммаси Ўзбекистондаги Олий таълим тизими МХХ ҳомийлигида юз фоиз коррупциялашганини бир овоздан эътироф этдилар.\nҚуйида “Озодлик”нинг “Абитуриент кундалиги” даги ана шундай диққатга сазовор мулоқот ва матнларни эътиборингизга ҳавола этамиз…\nСобиқ “Калла” эътирофи:\n“Шу кунларда минглаб ёшлар талаба бўлиш истагида тест синовларига тайёрланиш билан овора. Кимдир талаба бўлиш истагида “танка” излаш билан банд. Бошқа бир абитуриент эса шпаргалка тайёрлаш ишлари билан машғул. Ким эса репетиторга қатнаб, билимини “чархлаяпти”. Ҳар куни янгилаб бориладиган “Абитуриент кундалиги” блогида ушбу жараённи қамраб олишга ҳаракат қиламиз.\n28 июл: WhatsApp орқали Озодликка боғланган ўзбекистонлик талаба йигит ўз ҳикоясида “калла” бўлиб, 4 кишининг ўқишга киришида ёрдамлашгани, ҳозир бу ишидан таассуфда эканини баён этган. У исм-фамилияси, қаерда ўқиши ва ўзи айтадиган айрим одамлар ва институтлар номи сир бўлиб қолишини сўраган:\nМен лицейни тамомлаб, университетга кирганимда инглиз тилидан 36 та тестдан ҳаммасини тўғри топганман.\nШу даражага етдимки, 36 та саволни 6-8 минутга қолмасдан камида 34 ёки 35 та тўғри жавоб билан еча олардим.\nБундан 3 йил аввал мен Тошкентдаги Жаҳон иқтисодиёти ва дипломатия университетида ўқийдиган бир йигит билан танишгандим, кейинчалик у билан яқин дўст бўлиб қолдик.\nУнга университетга киришда 36 та тестнинг ҳаммасини ўз каллам билан ишлаганим, она тилидан эса 32 та топганимни айтгандим. У буни эслаб қолган экан.\nКейин у менга ўзининг институтларга одам киргизадиган бир гуруҳ билан ишлашини, агар мен инглиз тили ва она тилидан 1 август куни тест ишлаб берсам, ҳар бир фандан 500 доллар олишим мумкинлигини айтди. Аммо мен бошида кўнмадим, тўғриси, виждоним чидамади.\nМен Малайзиядаги бир университетга имтиҳон топшириб, у ерга киргандим. Фақат контракт пули – 5000 долларни тўласам, бир йил ўқишим мумкин бўларди. Мен: “Шу бир йиллик контрактни тўласам, кейинги йилларига Малайзияда ишлаб топарман” деган хаёлга бордим. Дастлаб фақат 5000 минг доллар керак эди.\nОилам ундай пулни менга бера олмасди, менинг хаёлимга ҳалиги дўстим келди ва дарров унга телефон қилдим. Мен ундан: “Бир сезонда 5000 доллар топиш мумкинми?” деб сўрадим. У: “Ҳа”, деб жавоб берди.\n“Катта” гуруҳнинг кичик “ходим”и\nЎша дўстим мени ўқишга киргизадиганлар гуруҳининг бошлиқларидан бири билан таништирди. У мен билан суҳбатлашиб, имтиҳон куни аудитория киришим ва уч клиентнинг она тили ва инглиз тилидан тестини ишлаб беришим кераклигини айтди. Шундай ҳисоблаганда мен 3000 доллар топишим мумкин экан.\n“Менга 5000 минг керак” дедим. У бунинг жисмоний жиҳатдан иложи йўқлигини, таваккал қила олмаслиги ва вақт етмай қолишини айтди. Бошлиқдан улар мени аудиторияга қандай қилиб олиб кириб қўйиши ҳақида суриштирдим, хавфсизлигига қандай жавоб беришларини сўрадим. У: “Ҳаммаси гаплашилган бўлади, мелиса, кузатувчилар, ҳаттоки СНБ (Миллий хавфсизлик хизмати демоқчи – таҳр.) ҳам гаплашилган. Бизнинг гуруҳ жуда катта гуруҳ, биз катта иш қиламиз”, деди.\nБу орада мен роса ўйландим – қўрқдим, тўғриси. Ҳалиги ўртадаги дўстимдан роса бу гуруҳ ҳақида суриштирдим. У мени тинчлантириб, узоқ йиллардан бери шу гуруҳ билан ишлаши ва хавфсиз эканлигини айтди.\nНиҳоят, мен кўндим – 3000 доллар кўзимни хира қилганди. Бу пулни бир йил стипендиямни йиғиб ҳам, ишлаб ҳам тополмасдим – олдимда бир кунда топиш имконияти пайдо бўлди. Мен аҳмоқ шу ишга қўл урдим ва 1 августга тайёрлана бошладим. Бу пайт аслида мен университетнинг биринчи курсини тамомлаб, ёз таътилида эдим.\nМижоз билан келишув\n1 августга уч кун қолганда мени уччала “клиент” билан таништиришди, иккитаси нормалний одам эдию, биттаси сал “кетган”роқ эди, яъни у одам ҳеч қачон университетга киролмасди.\nМен улар билан танишиб, имтиҳон куни галма-галдан менга саволлар китобини узатишни, атрофдаги оддий абитуриентларнинг ўта эътиборини тортмасликларини ва ўзларини ҳар доим бош кўтармай, тест ишлаётгандай қилиб тутишлари кераклигини уқтирдим.\nТест куни мен бир клиентнинг паспорти ва ДТМсини олиб, унинг ўрнидан кирадиган бўлдим. Мен инглиз тили ва она тилидан, яна битта “калла” эса математикадан ечарди, ҳаммамизни битта аудиторияга жойлашганди. Ҳалиги математикадан ечадиган йигит бир “чўпон”нинг документларини олиб кирадиган бўлди. Биз у билан бир оператив гуруҳ эдик.\nБизга шерик яна бир гуруҳ бор эди – уларда Дипломатияда ўқийдиган бир бола математика ва инглиз тилидан, бир қиз эса она тилидан ечарди. Бир жиноий гуруҳдан бўлсак ҳам бизга улар рақобатчи эдилар, чунки ким кўп ва тўғри ишлашга “калла”лар ўртасида ҳам пойга бўлади.\nҲаммаси келишиб қўйилган\nРостданам мелисалар ҳам, СНБ ҳам гаплашилган экан. Бўлмаса, мен “клиент”га умуман ўхшамаслигимни оддий одам ҳам биларди. Улар менинг ҳужжатларимни кўришиб, бир менга, бир паспорт ва ДТМга қараб қўяр ва жилмайиб ўтказворарди. Битта кулгили ҳолат – бир СНБчи ДМТни мендан олиб, қуёшга тутиб, “Сохтамасми?” деб, текшириб ҳам кўрган “хўжакўрсин”га.\nИчкарига кирсам, ҳатто хонадаги кузатувчи ҳам гаплашилган экан. Иш жуда силлиқ ўтди – ҳамма ишни бажариб, елкамдан тоғ ағдарилгандек тестдан чиқдим.\nМижози илғор “калла”лар\nМандат чиққач, бориб кўрдим. Битта клиентнинг инглиз тилисидан 36 тасининг ҳаммасини тўғри топибман, она тилидан эса 29 та. Инглиз тили 2-блок, она тили 3-блок, математика эса 1-блок эди. Математикани ечадиган шеригим 31 та ишлабди ва шу клиент бюджетнинг 1-ўрнида турибди.\nЯна битта клиентнинг инглиз тилисидан 34 та ишлабман. Она тили ва математика эсимда йўқ, лекин у 3-ўрин билан бюджетга кирибди.\nУчинчи клиент эса контрактга тушиб қолибди. Ҳаммасига шу математикадан ечадиган шеригим айбдор. Менга уни таништиришганда, “36 тадан 35 та ёки 34 та ечади” дейишганди, тестда 29 та, 31 та топиб, мени уялтирганди.\nУч клиентдан биттаси контракт бўлиб қолишига шу бола айбдор бўлганди, бизга рақобатдаги гуруҳ уччала клиентининг ҳаммаси бюджетга ўтганди-да. Шунга озгина орқада қолганимга жаҳлим чиққанди.\nМен имтиҳонда берилган 3 соатнинг икки соатида клиентларнинг 3 та инглиз тили ва 3 та она тили вариантини ишлаб бергандим. Шу пайт олдимда ўтирган бир нотаниш йигит тестини ишлаб беришни сўради. Мен унга разм солдим ва пул чиқадиган одамга ўхшагани учун она тилиси ва инглиз тилисини 1000 долларга ишлаб беришимни айтдим. У кўнди ва мен умумий ҳисобда 4 та инглиз тили, 4 та она тилидан тестларни ишладим ўша куни.\nАфсуски, кейин олган пулларим менга насиб қилмади – акам машинасида авария бўп кетди. Худога шукур, ўзига ҳеч нарса бўлмади. Лекин машинасининг пачоғи чиқди ва мен топган пулларимни машинамизни тузатиш учун акамга бердим. Малайзиядаги ўқиш билан эса хайрлашдим…\nАгар ҳикоям чоп этилса, буни ўқиб, мени кўпчилик лаънатласа керак, яна билмадим… Лекин бир гапни уларга айтай: ўшандан бери виждоним жуда қийналяпти, “Аллоҳ менинг гуноҳимни кечирармикин?” деб юрибман. Шунинг учун мен ҳақимда ёмон коммент қолдирмасликларини сўрайман.\nБу ҳикояни айтиб беришдан мақсад – юртимизда юрган бари “калла”ларни огоҳлантириш: “Бир кунда топган пулинглар барибир насиб қилмайди, бу дунёда бўлмаса, у дунёда жавоби бор, ўйлаб иш қилинг, кейин афсусланиб юрманглар!\nБу -“Абитуриент кундалиги”га келган собиқ “калла”нинг WhatsApp блоги эди…”\nМанба: “Озодлик” радиоси…\n“Озодлик”ка келган Twitterдаги фикрлардан:\n27 июл: Ўзбекистон олий ўқув юртларида ҳар йили ўтказиладиган тест синовлари Давлат тест марказидан 1 август куни эрталаб олий ўқув юртларига етказиб берилган бюллетенлар, яъни савол-жавоблар мажмуаси асосида ўтади. Бу савол-жавоблар давлат сири даражасида қўриқланади¸ уни ҳозирлайдиганларнинг бевосита Ўзбекистон Миллий хавфсизлик хизмати ходимлари назоратида ишлаши айтилади ва белгиланган тартибга кўра¸ тестда тушадиган саволлар рўйхати ва улар “калити” республика бўйлаб синовлар бошланишидан саноқли соат аввал очилиши керак.\nБироқ Озодлик мухбири суҳбатлашган манбалардан маълум бўлишича, йиллардан бери бу савол-жавоблар мажмуаси, ҳали улар жойланган қалин папкалардаги муҳрлар бузилмасдан туриб, унинг абитурентлар ва ўқитувчилар тили билан айтганда “Х” варианти аллақачон жойлардаги тегишли одамлар қўлига етиб борган бўлади.\nБевосита Давлат тест марказидан сизиб чиқиши айтиладиган тест синовларининг “Х” вариантининг ўзи нима?\nТошкентлик ўқитувчилардан бири Маҳмуд Аъзамов бу вариантни шундай тушунтирди:\n– “Х” вариант деганимиз¸ давлат тест имтиҳонлари учун тайёрланган савол-жавобларнинг сир ҳолатидан ташқарига сизиб чиқиши. Бу Давлат тест марказидан чиқадими ёки саволларни тайёрлаган мутахассислар ташқарига чиқаришадими, бунисини ҳеч ким билмайди. “Х” вариантни қўлга киритган гуруҳлар махсус уйларда талабаларга ўша жавобларни ёдлатади. Ўша хонага кириб чиқадиган абитуриентлар трусиcигача текширилади, токи бу вариант ташқарига чиқиб кетмаслиги учун, дейди ўзи ҳам абитуриентларни тест имтиҳонларига ҳозирлаш билан шуғулланадиган Маҳмуд Аъзамов.\nУнга кўра, “Х “вариантнинг Давлат тест марказидан сизиб чиқиши ҳар йили давом этмоқда.\n– Узоғи билан бир ой олдин одамларнинг қўлига тегишни бошлайди у. Чунки буни сир сақлашадида. Ҳали мутахассисларнинг қўлида ҳам бўлмайдида. Тарихни алоҳида¸ она тилини алоҳида¸ инглиз тилини алоҳида тузадиган тўртта-бешта одамларга ишониб топширилади. Кейин улардан олинади ва Давлат тест марказига топширилади. Аслида бу сир сақланиши керак. Ҳеч кимнинг қўлига тегмаслиги керак. Лекин чиқиб кетади. Жуда кўп жойларга тарқаб кетади бу нарса. У мутахассисларнинг қўлидан чиқиши ҳам мумкин¸ Давлат тест марказидан чиқиши ҳам мумкин. Унинг қаердан чиққанини олган одам билади¸ дейди тошкентлик репетиторлардан бири Маҳмуд Аъзамов.\nЎз исмини ошкор қилишни истамаган Ўзбекистон олий юртларининг бирида ишлаётган ўқитувчининг айтишича, “Х”вариант билан шуғулланиш имтиҳонларга тахминан бир ой вақт қолганда бошланади. “Х” вариантни қўлга киритган шахслар ўзига яқин домлалар воситасида ўқишга пул билан кирмоқчи бўлган абитуриентлар гуруҳини тўплайди. Бу гуруҳлар махсус квартираларда жуда қаттиқ тартибда ўқитилиб, “Х” вариантдаги саволларнинг тўғри жавоблари тўтиқушдай ёдлатилади, дейди ўқитувчи:\n– 1 август куни имтиҳон бошланади. Лекин ҳозир деярли ҳамма жойда¸ ҳамма вилоятларда¸ Тошкент шаҳрида махсус шуғулланадиган домлаларнинг гуруҳлари бор. Булар болаларни 1-2 ой тайëрлайди. Уларнинг қўлига иложи борича¸ улар олишоладими ëки йўқми¸ Давлат тест марказида қилинган¸ деб шпаргалкалар олинади. Алоҳида квартираларга жойлаштирилади ва ëдлатилади. Алоҳида квартираларда уларнинг қўлларига берилади. Бу¸ айниқса¸ тест бошланишига бир кун қолганда берилади. Болалар ўша шпаргалка бўйича тайëрланади. Омади чопгани кириб кетади. Кимнинг омади чопса¸ кейин домлалар факултетларга қараб 1500-2000-2500 доллар олишади¸ дейди ўз исмини ошкор қилишни истамаган Ўзбекистон олий юртларининг бирида ишлаётган ўқитувчи…\n26 июл: “Абитуриент кундалиги”нинг доимий “блоггер”ига айланган “Имтиҳон сирлари” мактубининг эгаси Анвар акадан яна иккита хат олдик.\nМактуб эгаси ўзи ҳикоя қилган усуллар ва ушбу ноқонуний йўллар орқали 15 йил давомида ўқишга кирган 700 га яқин собиқ талаба ҳақида тўлиқ маълумот мавжудлигини яна бир бора таъкидлаган.\n“Hurmatli Ozodlik radiosi xodimlari. Men yuborgan ma’lumotlar shubha uyg’otishi tabiiy hol. Biroq amin bo’lingki har bir ma’lumotni tagida hujjatli asosi bor. Shundog’am ko’pgina sudya va prokurorlarning yuragiga g’ulg’ula tushgan ko’rinadi. Chunki Ozodlik saytida maqola chop qilinishi bilanoq o’sha men aytgan tanishimga o’nlab qo’ng’iroqlar bo’ldi. Lekin o’sha “organizator” bundan xabari yo’qligini aytib ularni tinchlantirgan. Biz bu shaxslarni hozircha ochiqlash niyatimiz yo’q, chunki mavridi emas. Oldin ta’kidlaganimdek bu ma’lumotlar tanishimning seyfida saqlanadi. Ishontirib aytamanki istagan vaqtda ulardan har qaysi biri haqidagi to’liq ma’lumotni\nolishim mumkin… Zamoni kelganda bu shaxslarning barchasi haqidagi ma’lumotlar ommaga oshkor qilinadi. Inshalloh bunga ham oz fursat qoldi”, дейилади ўзини Анвар Ибодов деб таништирган шахс мактубида.\nИбодов сўзларининг тасдиғи сифатида “Абитуриент кундалиги”га йўллаган бошқа бир мактубида эса “Танка” билан “Клиент” ўртасида бўладиган пул олди- бердиси пайти тўпланган “ҳужжатли далиллар”ни келтирган:\n“- клиент паспортининг сканер қилинган нусхаси ва худди шу паспортнинг киритиб қўювчи (десант) расми билан алмаштирилган ҳолдаги сканер нусхаси;\n– клиент ДТМ варағининг сканер қилинган нусхаси ва худди шу ҳужжатнинг киритиб қўювчи (десант) расми билан алмаштирилган ҳолдаги сканер нусхаси;\n– ҳар йилги ДТМ томонидан абитуриентларнинг ичкарига киришлари битта-битта тарзда тасвирга олинадиган видеосёмкалар. Бу фақат 2001йилдан бошлаб олинган.\n– пул олди-бердиси пайтида ёзиб берилган тилхатлар. Бу тилхатларда олинадиган сумма кўрсатилиши билан бирга улар “организатор” ва клиентнинг ота-онаси томонидан имзоланган. Тилхат асосан қарз олди-бердиси сифатида ёзиб берилади ва гувоҳлар билан бирга иккала тараф томонидан ҳам имзоланади. Бу тилхатларни бир кўрган одам уларнинг қарз ҳақида эмаслигини бир пасда пайқаб олади. Чунки битта шахс бор-йўғи 15-20 кун ичида 100 га яқин одамга бир хил мазмундаги тилхат ёзиб бериши ҳар қандай одамда шубҳа уйғотади.\nДемак кўрганингиздек барча далиллар исм-шарифлар билан боғлиқ”, дейилади ўзини Анвар Ибодов деб таништирган шахснинг навбатдаги мактубида…\n25 июл: Озодлик радиосининг электрон почтасига Тошкент Аграр университетига ҳужжат топширган бир гуруҳ абитуриентлар номидан келган мактубда ушбу олийгоҳнинг қабул комиссиясида йўл қўйилган бир қатор ҳуқуқбузарликлар тилга олинган.\nИсмларини очиқлашни истамаган абитуриентларга кўра, Тошкент Аграр университетига ҳужжат топшириш пайти кўплаб муаммоларга дуч келинган:\n” Муаммо қуйидагича: талаб қилинаётган барча ҳужжатлар қаторида абитуриентлар 2 та скорошиватель ва 3.5х4.5 ҳажмда 6 та фотосурат топширишлари керак.\nШу нарсалар барча стандарт, сифат ва сўралган талабга жавоб беришига қарамай, қабул комиссияси ходимлари буларни асоссиз қабул қилмай, ушбу нарсаларни қабул комиссияси қошида университетнинг баъзи мансабдор шахслари тамонидан ташкил қилинган скорошиватель сотув растаси ва фотосуратга тушириш шахобчасидан фойдаланишга мажбурлашди.\nБошқа жойда бу нарсаларни кўпи билан 3,5 минг сўмга сотиб олинса, бу ерда 6,5 минг сўмдан пуллашди.\nБизнинг “Нега биз тайёрлаб келган, барча талаб, сифат ва стандартга жавоб берувчи бу нарсаларни қабул қилмасдан, шу ерда қайтадан 2 – 3 баравар қимматга сотиб олишимиз керак? Бу масала юзасидан юқори ташкилотлар, Олий таълим вазирлигининг буйруқ, қарор ёки тавсияси борми?”, деган саволимизга қабул комиссияси ходимларидан аниқ ва қониқарли жавоб олмадик.\nСуриштирув олиб борганимизда бу ишларга бош- қош шу университетнинг маънавият ва маърифат ишлари бўйича проректори А.А. (Озодликда қўшимча маълумот йўқлиги учун ушбу шахснинг исми шарифини тўлиқ эълон қилмаяпмиз- таҳр.) эканлиги маълум бўлди. Ушбу шахснинг Эгаллаётган мансабини суиистемол қилиб, маблағ билан боғлиқ ишларга аралашуви қонунга ҳилоф иш деб ҳисоблаймиз.\nЎртача 10 мингга яқин абитуриент ҳужжат топширишини ҳисобга олсак, ҳар биримиздан 6,5 минг сўмдан ундирилса, гап нимада эканлигини англаш қийин эмас”, дейилади абитуриентлар мактубида…\n24 июл: Қаршилик Фаррух исмли муштарий “Абитуриент кундалиги”га шарҳ йўллаб, Қарши муҳандислик- иқтисодиёт институтининг магистратура йўналишига ўқишга кириш жараёни коррупциялашганидан иддао қилди.\nФаррухнинг шарҳи таҳрирсиз эълон қилинаяпти:\n“Мен бу йил хам Карши мухандислик Иктисодиёт институтига МАГИСТРАТУРАга хужжат топширдим.\nАммо МАГИСТРАТУРАга ўқишга киришда имтихон 2 та фандан 3-10 августда ёзма шаклда булади. Демак хақиқат умуман йуқ.\nКириш учун калла керак десангиз қаттиқ адашасиз. Йиғиб қуйган пулингиздан 2000$ дан 3500$ гача пул керак.\nМасалан бу йил “Иқтисодиёт” ва “Нефт ва газ” факультетига кириш учун бюджетга 3000$, Контрактга 2000$ порани Ректорга узатиш керак.\nАкс холда …..\nУмуман олганда МАГИСТРАТУРА Институт Ректорлари учун даромад манбаи бўлиб қолмоқда. Шу хақида ким бош қотириш керак бунисини Олий таълим Вазирлигидан сўраш керак”, дея шарҳ йўллади қаршилик Фаррух…\n23 июл: “Абитуриент кундалиги”да ҳикоя қилинган тест синовлари пайти қўлланиладиган 7 та усул ҳақидаги ” Имтиҳон сирлари” мактубининг эгаси Анвар акадан яна бир хат олдик.\nУшбу мактубда айни 7 та усулни қўллаган битта гуруҳ томонидан 15 йил давомида ўқишга киритилган собиқ талабаларнинг бугунги тақдири ҳақида ҳикоя қилинади.\nАнвар акага кўра, унинг таниши бўлган “Танка” томонидан 1997-2012 йиллар оралиғида 700 га яқин талаба худди шу усуллар билан ўқишга жойланган.\nШу ўринда мактубдан иқтибос келтирсак:\n“Мазкур гуруҳ томонидан 1997 йилдан бошлаб ўқишга киритиб қўйилган клиент-абитуриентлар 2013 йил 16 июл ҳолатига кўра қуйидаги лавозимларда фаолият олиб боришмоқда:\nТурли банкларнинг туман филиалларида: 14 та бошқарувчи\nТурли банкларнинг вилоят филиалларида: 9 та бошқарувчи\nТурли банкларнинг республика бошқармалари ва бўлимларида: 11 та ходим.\nЖами: 34 та одам.\nРеспублика бўйича туман молия бўлимларида: 7 та туман молия бўлими мудири\nРеспублика бўйича шаҳар молия бўлимларида: 4 та шаҳар молия бўлими мудири\nРеспублика бўйича вилоят молия бошқармаларида: 6 та бўлим бошлиғи, 5 та мутахассис\nРеспублика молия вазирлигида: турли бошқармаларида умумий 13 та одам.\nЖами: 35 та одам.\nРеспублика бўйича туман судларида:\nА) Жиноят ишлари бўйича туман судларида – 16 та судья\nБ) Фуқаролик ишлари бўйича туманлараро судларида – 7 та судья ва 2 та суд раиси.\nРеспублика бўйича вилоят ва шаҳар судларида:\nА) Жиноят ишлари бўйича вилоят судларида – 9 та судья\nБ) Жиноят ишлари бўйича шаҳар судларида – 4 та судья\nВ) Фуқаролик ишлари бўйича вилоят судларида – 5 та судья\nЖами – 43 та судья\nБундан ташқари 16 та суд котиблари ҳам турли даражадаги судларда фаолият олиб боришмоқда.\nРеспублика бўйича туман прокуратураларида: 4 та туман прокурори, 27 та терговчи\nРеспублика бўйича вилоят прокуратураларида: 2 та бўлим прокурори, 16 та терговчи\nРеспублика прокуратурасида: 3 та бошқарма прокурори ва 2 та бошқарма катта прокурори.\nЖами – 54 та прокурор ва терговчилар\nМиллий хавфсизлик хизмати – МХХ соҳасида:\nРеспублика бўйича МХХ туман бўлимларида 9 та одам.\nРеспублика бўйича МХХ вилоят бошқармаларида 3 та одам.\nЖами – 12 та МХХ ходими”\nМактуб эгасига кўра, ушбу рўйхатдаги ҳар бир шахс ҳақида тўлиқ маълумот у кишида мавжуд.\n“Келтирилган маълумотлар денгиздан томчи холос. Чунки бу фақат биттагина гуруҳ томонидан ўқишга жойлаб қўйилганларнинг рўйхати холос. Бироқ бундай гуруҳлардан яна қанчаси зимдан фаолият олиб боришмоқда.\nХулоса ўрнида айтиш мумкинки, ҳозирда давлат ҳокимияти ва бошқаруви тизимининг барча бўғинлари абгор бир аҳволда. Чунки жуда кўплаб муҳим лавозимларга бу соҳа бўйича етарли билимга эга бўлмаган ва мазкур соҳа ривожига ҳисса қўшиш лаёқатига эга бўлмаган шахслар тайинланмоқда.\nБу эса республикамиздаги кадрлар тизимини, биринчи навбатда таълим соҳаси тизимини тубдан ислоҳ қилишни талаб қилади”, дейилади “Абитуриент кундалиги”га келган мактубда…\n20 июл: Ўзбекистонда олий ўқув юртларига ҳужжат қабул қилиш жараёни тугади.\nДавлат тест маркази маълумотига кўра, мамлакат олийгоҳларига жами 480 минг 405 нафар абитуриент қабул қилинди.\nТошкент тиббиёт академиясининг Фарғона филиалига энг кўп ҳужжат қабул қилинди. Бу ерга 115 та ўрин учун жами 2 минг 599 нафар абитуриент ҳужжат топширган. Бу мамлакат бўйича энг юқори кўрсаткич бўлиб, битта ўрин учун 22,60 нафар абитуриент даъвогарлик қилади.\nТошкентдаги Миллий рақс ва хореография олий мактабида энг паст кўрсаткич қайд этилган. Бу ерда битта ўринга 2,02 даъвогар бор.\n480 минг 405 талабадан фақат 56 минг 722 нафари талабалик бахтига муяссар бўлади. Яъни ҳар бир ўрин учун 8,47 абитуриент даъвогарлик қилаяпти.\nАйни пайтда жорий йилда яратилган сунъий тўсиқлар боис барча хоҳловчилар ҳам ҳужжат топшира олмагани кузатилди.\nЖумладан, Озодлик почтасига келган мактубда шундай ҳолатлардан бири қайд қилинган…\nМактубни таҳрирсиз эълон қилаяпмиз:\n“Хурматли Озодлик. Мени бу номамга этибор берасизларми еки екми билмайман. Ичимда алам билан езмокдаман. Бугун ОТМларга хужжат топширишнинг сунгги куни эканлиги учун эрта тонгдан Тошкент Молия Институтига ҳужжат топширишга бордим. Нихоят талаба буламан деганимда яна бир бора орзуйим саробга айланди. У ер илм даргохи эмас балки шоколлар уясига айланганига гувох булдим. Боришим билан хеч кимни узи олиб келган сурати билан ичкарига куйишмаятганини курдим. Айтишдики барча абитуриентлар институт биносида расмга тушиши керак экан. 3500 сумдан расмга олишяпти хаммани. Мажбуран мен хам тушдим. Мана сизга бизнес. Кейин хужжатларимни Кредит-Иктисод факултетига олиб бордим. У ерда шахсан декан муовини Масрур исмли шахс кабул килябди, аникроги хар 2 абитуриентдан бирини турли бахоналар билан ортга кайтарябди. Аризани тугри тулдириш учун хеч кандай маслахатчи ердам бермаябди. Хар бир абитуриентни эса 30 дакикасиз хужжатини кабул килмаябди. Навбатим келганда халиги Масрурни олдига кирдим. У эса гарчи конунда курсатилмаган булсада шу пайтгача нима иш килганим хакида хужжат талаб килди. Яна бир абитурентга эса коллежда узбек йуналишида таълим олганлар рус гурухига топширолмаслигини айтди. Кейин наилож уйга кайтдим. У ерда бошка абитуриентларни хам турли бахоналар билан рад жавобини олайотганига гувох булдим. Олий ва урта махсус таълим вазирлигига бир неча маротаба кунгирогим эса жавобсиз колди. Нахотки абитурентларни суний камайтиришга давлатимиз йул куйиб бераверади? Афсуски саволларим жавобсиз. Талаба булиш орзуим эса бу сафар хам ушалмади”, дейилади бу йилги абитуриетлар рўйхатига кира олмаган муштарий.\n18 Июл: Озодлик почтасига Анвар исмли муштарийдан “Имтиҳон сирлари” сарлавҳа билан бир мактуб келди.\n“Ассалому алайкум Озодлик радиоси ходимлари. “Тошкент тўқимачилик институтидаги машмашалар” номли мақолани ўқиб, шу мавзу бўйича бир танишим ҳикоясини сизга юборяпман. Бу одам 15 йил давомида абитуриентларни ўқишга киритиб қўйиш билан шуғулланган, балки бу иш билан шуғулланувчилар орасида энг тажрибалиларидан биридир. У билан бўлиб ўтган суҳбат давомида ўқишга киритиб қўйишнинг жуда кўплаб усулларини санаб ўтди ва уларнинг бир-биридан фарқларига батафсил тўхталди. Баъзиларини эшитиб ҳайратдан ёқа ушлайсиз. Бу усуллардан асосан, Тошкент давлат юридик университети (ТДЮУ), Тошкент давлат университети (ТОШДУ – Ҳозирги ЎзМУ), Самарқанд, Наманган ва Қорақалпоқ давлат университетларининг юридик факультетлари, Тошкент давлат иқтисодиёт университети (ТДИУ), Тошкент молия институти, Самарқанд, Наманган ва Қорақалпоқ давлат университетларининг иқтисодиёт ва молия факултетларига клиент-абитуриентларни ўқишга киритиб қўйишда фойдаланилган”, дейилади Анвар исмли муштариймиз хатида.\nУшбу мактубда тест синовлари пайти қўлланиладиган 7 та усул ҳақида батафсил ҳикоя қилинган.\n7. Экстримал усул:\nБу усул кўпчилик учун қанчалик ғаройиб туюлса ҳам 2006-2009 йиллар оралиғида бир неча бор амалда фойдаланилган.\nБу усул икки хил турда фойдаланилади. Бу имтиҳон бўладиган аудиториянинг қайси қаватда жойлашганига боғлиқ.\nБиринчи ҳолат – аудитория биринчи қаватда бўлса, имтиҳондан бир неча кун олдин “клиент”лар қайси гуруҳга тушганлиги ва ҳатто клиент-абитуриентнинг қайси партага ўтириши ҳам аниқланади.\nКейин айнан “клиент” ўтирадиган парта тагидан подвалга махсус туйнук очилади. Бу туйнук катталиги ундан саволлар китобчасини труба шаклида ўраб подвалга тушириб юборадиган даражада бўлиши керак. Кейин бу туйнук усти яхшилаб бекитилади. Бу полнинг турига боғлиқ, масалан, пол линолиум бўлса, линолиум 10 кв.см катталикда кесиб олинади ва перефаратор ёрдамида бетон тешилиб, подвалга кичкина туйнук ҳосил қилинади.\nАгар пол паркет бўлса, туйнук паркет тагидан ҳосил қилинади. Бундай туйнуклар клиент-абитуриентлар жойлашган бир нечта аудиториялар тагида ҳосил қилинади.\nИмтиҳондан бир кун олдин тунда махсус ўқитувчилар гуруҳи бино подвалига жойлаштирилади ва деярли икки кун давомида подвалда қолишига тўғри келади. Улар ўзлари билан озиқ-овқат ва фонар олиб олишлари керак, чунки подвал таги қоронғу бўлади.\nИмтиҳон куни клиент- абитуриентлар эҳтиёткорлик билан ўзлари ўтирган стул тагидаги туйнукни очишади яъни оёғи билан кесилган линолиумни суриб қўйишади. Кейин шу туйнукдан саволлар китобчасини подвалга ташлашади. Албатта одатда бинолардаги аудиторияларнинг барчаси учун подвал умумий бўлади. Туйнуклардан тушган китобчаларни подвалдаги ўқитувчилар тезда ечишади ва қайтиб туйнукдан узатишади. Шу тариқа иш бажарилади.\nБаъзида аудиториялардаги парталар амфитеатр шаклида жойлаштирилган бўлади яъни орқадаги парта олдингисидан баландроқда. Бу ҳолатда ушбу усулдан фойдаланишнинг имкони йўқ.\nИккинчи ҳолатда – клиент-абитуриентлар жойлашган аудитория юқори қаватда – охирги ёки охиргидан бир қават пасда жойлашган бўлса, бу усулнинг иккинчи туридан фойдаланилади.\nБу олдингисидан ҳам мураккаброқ. Бунинг учун имтиҳондан бир кун олдин тунда махсус тайёрланган бир йигит бино томига чиқиб олади ва ўзи чиққан темир зинапояни махсус арра билан кесиб олиб томга чиқариб қўяди. Бу имтиҳон куни кимдир кўриб қолгудек бўлса милиция ёки МХХ ходимлари унинг ортидан бино томига чиқишларининг олдини олиш учун.\nИмтиҳондан кейин бинодан тушишда зинапояни сим билан қайта боғлаб қўяди. Баъзи биноларда томга чиқиш бино ичкарисида бўлади лекин аксарият биноларда зинапоя бинонинг ён томонида ташқарида жойлашган бўлади. Бироқ, зинапояни кесиб олиш – бу фақат ҳар эҳтимолга қарши қилинадиган тадбир, одатда томда биров юрганини МХХ ходимлари ҳам милиция ҳам сезмайди, бу йигитнинг эҳтиёткорлигига боғлиқ.\nДемак бу йигит имтиҳон куни томда бўлади ва эмаклаган ҳолда аудиторияларнинг деразаларига жилкага боғланган телефонни эҳтиёткорлик билан туширади. Бу телефонда BLUETOOTH ёқилиб турган бўлиши керак.\nАудиториялардаги клиент-абитуриентлар ўзларининг саволлар китобчасидаги саволларни ўзлари билан олиб кирилган телефонлар ёки олдиндан аудиторияларга яшириб кетилган телефонлар орқали расмга олишади ва дераза олдига келиб, BLUETOOTH орқали дераза ортидаги телефонга узатишади.\nШу тарзда томдаги йигит эҳтиёткорлик билан эмаклаган ҳолда барча аудиториялар деразаларидан жилка ёки ингичка ипга боғланган телефонни юргизиб чиқади ва ичкаридан узатилган расмларни кўчириб олади. Кейин жилкага осилган телефонни тортиб олади ва ундаги флешкани чиқариб олади. Ҳар эҳтимолга қарши расмларни яна бир флешкага кўчириб қўяди.\nШундан сўнг олдиндан махсус ясалган ва ўзи билан томга олиб чиқилган камон ўқи учига флешкани скоч билан мустаҳкамлайди ҳамда камон орқали шериклари турган томонга ўқ узади.\nМахсус камондан фойдаланишнинг икки сабаби бор. Биринчиси, агарда камон ўрнига USB модем билан нетбук орқали интернетдан юборилса, расмлар ҳажми жуда катталиги сабабли бу жуда кўп вақт талаб қилади. Имтиҳон куни эса ҳар бир сония ғанимат.\nИккинчидан, ҳозирда имтиҳон ўтказиладиган барча бинолар темир панжаралар билан ўраб олинган ва фарзандларини олиб келган ота-оналар панжара ташқарисида яъни бинодан анча узоқда туриб кутишларига тўғри келади.\nХудди шу сингари ўқишга киритиб қўювчилар гуруҳи ҳам имтиҳон бўладиган бинодан анча узоқда жойлашишига тўғри келади. Бу вазиятда расмлар туширилган флешкани гуруҳга етказиб беришда қўлбола камон жуда қўл келади.\nАгар кутилмаган вазият туфайли камон ўқи бошқа жойга келиб қолса, заҳирадаги флешка бошқатдан камон ўқига боғлаб отилади.\nХуллас манзилга келиб тушган флешка зудлик билан компютерга уланиб, ундаги саволлар китобчаси қоғозга чиқарилади ва махсус гуруҳ томонидан ечилган жавоблар телефон орқали абитуриентларга етказиб берилади.\nАгарда имтиҳон бўладиган бино томи шифер билан қопланган бўлса, бу усул фойда бермаслиги мумкин, ҳар қандай ҳолатда шароитдан келиб чиқиб иш қилинади.\n6. Ксерокс усули (Нусха олиш усули):\nБу усулни бошқа усуллар орасида энг самаралиси ва кам харжлиси деса ҳам бўлади.\nБу усул 2008-2010 йилларда қўлланилган ва ҳозирда фойдаланилмайди. Чунки айнан шу йиллари ДТМ қарорига кўра тест синовларда тушадиган вариантларнинг сони ҳар бир шифрдаги ўқув йўналишига қараб қатъий белгиланган 30 тадан 60 тагача вариантдан иборат эди. Унга кўра бирорта шифр йўналишидаги барча вариантлар жамланган саволлар китобчалари қутиси билан сотиб олинади. Сотиб олинади дегани – имтиҳондан бир кун олдин тунда ёки эрта тонгда имтиҳон бўладиган бинога тест китобчалари олиб келинаётганда МХХ ходимлари билан келишган ҳолда барча вариантлар жамланган бир қути ксерокопия қилиб олинади.\nМисол учун молия йўналишидаги шифрлар учун 40 та вариант саволлар чиқарилган бўлиши мумкин. Ушбу 40 та тест китоби жойлашган қутича муҳри бузилади ва ярим соат ичида барча китоблар ксерокопия қилиб олинади. Кейин ушбу 40 та вариантнинг барчаси эрталабки соат 7-8 ларга қадар ечиб чиқилади.\nҚарабсизки ҳали имтиҳон бошланишидан олдин мазкур шифр йўналишидаги барча вариантларнинг жавоблари тайёр бўлади. Кейинчалик бу тайёр жавоблар аудиторияларда ўтирган клиент-абитуриентларга телефон орқали етказиб берилади. 108 та саволнинг тайёр жавобларини ўқиш учун эса бор-йўғи3-4 минут вақт кифоя қилади.\nЭнг асосийси ушбу жавоблар республикадаги ҳар қандай олий ўқув юртида мавжуд бир хил шифрдаги йўналишларнинг барчасига тўғри келади. Яъни бир ўқ билан 10 та қуённи урса бўлади.\nМасалан Тошкентдаги бирорта олий таълим муассасасида молия йўналиши бўйича барча вариантлар қўлга киритилса, барча вилоят олий ўқув юртларидаги айни йўналиш шифридаги вариантлар қўлга киритилганини билдиради. Бир марта ечилган вариантлар жавобидан 10 лаб ўқув юртларига абитуриентларни ўқишга киритишда фойдаланилади.\nБу усул айниқса юридик йўналишларда жуда катта самара берган. Ҳатто икки йил мобайнида бу йўналишда фаолият олиб борувчи “бункер”чиларни ҳам деярли ўйиндан чиқариб ташлаганди. 2009 йилги тест синовларида айнан юридик йўналишларнинг барчасида кириш балларини энг қуйиси яъни контрактнинг охири 210 баллдан тепа бўлганини кўпчилик ҳали унутгани йўқ…\n15 март, 2017 йил, Торонто шаҳри, Канада\n03/17/2017 at 5:25 AM (Edit)\nMen istiqomat qiladigan mahallada bir necha odamdan ishitdim “Ismat Xushev digan jurnalist MXX boshlig’i Inoytovni barcha qilmishlarini ochib tashlabdi. Otasiga ming rahmat otni kallasidek yragi bor ekan” digan gap-suzlarni aytib yribdi. Internit yxshi narsada yzgan narsang butun dunyga bir zumda tarqaladi.\n03/17/2017 at 5:16 AM (Edit)\nAfsuslar bulsin 26 yil ichida Karimboy qurgan davlat mutloqa yroqsiz ekanligini aniq kursatib turibdi. Uzbek xalqi buning azobini hali qanchalab tortadi. Yrtimizda axmoqlar shunchalik kupki hatto Karimovdek ykka xokimni osmonga kutarib yribdi. Bilmadim joxilli kasali ham yqumli bular ekanda. Bulmasa shuncha odam bu shubxali xudbin odamni uzi uchun ideal qilib olmas edi.\n03/17/2017 at 5:07 AM (Edit)\nSizni ushbu maqolalaringizdan kiyin yzda o’qishga krish bir oz engillashsa kerak. Axir qancha shov-shuv bo’lib ketdi.\n03/17/2017 at 5:03 AM (Edit)\nBUTUNLAY DAVLAT BOSHQARUVNI URGIMCHAKDEK NAZORAT QILAYTGAN EKAN BU JINOYIY KARRUPSIYLASHGAN ODAMLAR GRUXI.\n03/16/2017 at 5:49 AM (Edit)\nМақолада тилга олинган Анвар Ибодов деган сиёсатшунос домлани танирдим. Маълумотлари конкрет ҳақиқат. 7 та усул ва пул билан ўқишга кириб ҳозир катта лавозимларда ишлаётган мулозимлар ҳам ҳаммаси бор гап. Лекин Озодликда чиққан ушбу мақолалардан сўнг бошига анча ташвиш келган. Тавбасига таянган.\n04/28/2017 at 9:11 AM (Edit)\nIsmat aka! Shartmikan Aziz joningizni haf-hatarga quyish. Agarda urush bo’lsa kamida ikkimarta qaxramon unvonini olgan bo’lardingiz. Xushyr bo’ling siz Vatanga hali ko’p kerak bo’lasiz.\n04/28/2017 at 8:56 AM (Edit)\nMAMLAKAT BUTUN BOSHLIQ OT BOZORIGA AYLANIB KETIBDI-KU. KARIMOV SHUNDAY AFSUS CHAYQOVCHI BOZORNI QOLDIRDI.\nМХХ раисининг биринчи ўринбосари ҳибсга олинди. Раис қачон қамалади?\nИсмат Хушев билан юзма юз: Рустам Иноятов сиёсий портретига шарҳ (8-кўрсатув)\nИсмат Хушев: “СНБ ҳақида гапириш мумкин бўлмаган гаплар” туркумидан 3-мақола\nИсмат Хушев билан юзма юз: Рустам Иноятовнинг сиёсий портретига шарҳ (11-кўрсатув)\nИсмат Хушев билан юзма юз ДХХ раиси нега ишдан кетди Шантаж ва саботаж қурбони\nИсмат Хушев: Олий таълимдаги коррупция устида ким турибди? (2-мақола)\nИсмат Хушев: ДХХ раиси эскилик ва янгилик орасидаги кураш қурбоними?\nИсмат Хушев “Озодлик”да Иноятов жаҳолати ва Мирзиёев жасорати ҳақида\nИсмат Хушев билан юзма юз Ўзбекистонда давлат тўнтаришига уриниш бўлдими?


ИнтерФУТБОЛ :: Футбол ва бизнес: РПЛ: ТВ-ҳуқуқлар бўйича ката силжиш\nРоссия Премьер-лигасида ТВ-ҳуқуқлар сотуви бўйича космик ўсиш кузатилди. Янги шартнома қийматига мувофиқ, РПЛ Европада нақ 9-ўринга кўтарилди. Эндиликда Россия лигаси аутсайдер клублари ҳам ўтган мавсум чемпиони олганидан кўпроқ улушга эга чиқади. Бу - чинакам ўсиш, албатта! Ҳа, РПЛ ва «Матч ТВ» ўртасида ниҳоят, янги телешартнома тузилди. Унга кўра, томонлар яна 4 йил ҳамкорлик қилишади - янги битим 2022-2026 йиллар оралиғи учун расмийлаштирилди. Унинг миқдори сезиларли даражада ошди. «РБК Спорт» маълумотига кўра, РПЛ дастлабки 2 йилда телекомпаниядан 6,6 миллиард рублдан олади, кейин йиллик сумма 7,7 миллиардга ошади. Демак, «Матч ТВ» ҳар мавсум ўртача ҳисобда 7,15 млрд. рубль тўлайди. Sports.ru айни шу катта ўзгаришга дарҳол эътибор қаратди.\nЭнг муҳим ўзгариш: РПЛнинг ТВ-ҳуқуқлари баҳоси сезиларли даражада ошди (2018-2022 йилларни ўз ичига олган шартномага кўра, «Матч ТВ» ҳар мавсум учун чамаси 1,7 миллиард рубль тўлаган). Бу битим қиймати бўйича Европа рейтингида 18-қаторда қайд этилганди. Кўриниб турибдики, РПЛ камтарона даромад билан чекланган. Россия чемпионати эски шартномага кўра, Швейцария лигасидан бироз кўпроқ оларди, лекин Исроил, Австрия, Руминия ва Шотландия каби мамлакатлар элит дивизионлари ТВ-улуш бобида олдинда эди. Аслида бундай ўсиш парадокс ҳисобланади. Зеро, Европа коэффициентлар жадвалига қарасак, Россия чемпионати мавқеи нисбатан пасайди. Таққослаш учун айтсак, мавсум-2017|2018 охирида олдинги шартнома расмийлаштирилган пайт РПЛ умумий жадвалнинг 6-қаторидан жой олганди. 2020|2021 йиллар мавсуми якунида эса Россия лигаси Португалия ва Нидерландия дивизионларини олдинга ўтказиб юборди - 8-ўрин.\nШунга қарамай, РПЛ янада кўпроқ ундириши мумкин эди. Чунончи, «Матч ТВ» худди аввал бўлганидек, ҳуқуқни тендерсиз қўлга киритди. Ваҳоланки, клублар бу борада танлов ўтказилишига овоз берган ва тендер ўтказилиши режалаштирилганди. «Тендер эълон қилинишидан олдин хоҳлаган нарсага эришдик, - деди ЦСКА бош директори Роман Бабаев бу масалада клублар номидан. - Маъмурий босим йўқ. Шунчаки, лайлак ортидан қувмасдан яхши чумчуқни танладик».\nХўш, янги телевизион улуш ҳисобига Россия клублари даромади нечоғли ўзгаради? Эндиликда элит лиганинг ҳар бир клубига ўртача ҳисобда 5 миллион евродан кўпроқ тегади. Бу Европада 9-юқори кўрсаткичдир. Айни пайт кучли олтилик сирасига кирувчи чемпионатлар ва Бельгия ҳамда Туркия лигалари клублари улуши бундан кўпроқ, холос. Оддий айтганда, клуб РПЛдаги иштирок ортидан топадиган маблағ миқдори кескин ошади. Таққослаш учун келтирсак, ҳар бир жамоа эски шартномага асосан ўртача ҳисобда 1,25 миллион евро оларди. Энди бу сумма йилига 5,31 миллион еврони ташкил қилади. Тўғри, Россия клублари ҳали ҳам Туркия ёки Франция лигалари иштирокчиларидан жуда узоқда (уларда 1та жамоанинг ўртача даромади 13-15 миллион еврога тенг ва бу «Уфа» ёки «Урал»нинг йиллик бюджетидан кўп). Ҳаттоки, Португалия Примероси иштирокчиларида ҳам ўртача улуш миқдори (чамаси 7 миллион евро) баланд. Муҳими, РПЛ клублари ТВ-даромад масаласида Бельгия лигаси кўрсаткичи (ҳар бир клуб 5,72 миллион евро олади)га анча яқинлашади. Лекин бунда бир томонини ҳисобга олиш керак: Бельгия чемпионатида 18та, Россияникида эса 16та жамоа бор.\nҚизиқ, РПЛнинг муайян битта клуби энди қанча олади? Демак, 2022|2023 йиллар мавсумида охирги ўринни банд этган жамоа мавсум-2021|2022 чемпиони улушига нисбатан икки ҳисса кўп пул топади. Шундай экан, янги шартнома - РПЛнинг барча иштирокчилари учун катта имконият. Телевизион ҳуқуқлар улуши тақсимлашининг янги тизими туфайли кичик клублар шундоқ ҳам йилига олдингидан 11-18 миллион рубль кўпроқ оларди. Эслатма, энди умумий маблағнинг 60 фоизи 16та клуб ўртасида тенг тақсимланади, 40 фоизи жадвалдаги жой ва бошқа мезонларга асосан бўлинади. Олдин бунинг акси амалда эди - 40 фоиз маблағ ўртада тенг бўлинар ва 60 фоизи натижага қараб тақсимланарди. Асосийси, телешартнома пули энди кўплаб клублар бюджетининг катта қисмини қоплайди. 2022|2023 йиллар мавсумида лига бўйича энг паст натижа кўрсатадиган жамоалар ҳам ҳозирги тақсимлаш тизимига асосан, янги шартнома бўйича тахминан 300 миллион рублга эга чиқади. Мавсум-2020|2021 аутсайдерлари - «Тамбов» ва «Ротор» мисолида олсак, бу маблағ ҳар иккисининг йиллик бюджети (чамаси 500 миллион рубль) ярмидан кўпини ташкил қилади. Асосий факт: 300 миллион рубль - РПЛ-2021|2022 чемпиони улуши (143,7 миллион рубль)дан икки баравар кўп ва «Уфа» ёки «Урал» каби клублар бюджети (1 миллиард рубль)нинг учдан бир қисми.\nТабиийки, юқори ўринлар учун курашувчи клублар даромади ҳам анча ошади. Дейлик, Россия чемпионининг бонуси тахминан 4 баравар кўпаяди: 143 миллион рублдан 608,8 миллион (7,25 миллион евро)га. Эҳтимолки, бу максимал даража эмас. РПЛ яқин орада бош ҳомий мақоми ва букмекерлик ҳуқуқини ҳам сотади (кутилаётган сумма тахминан - 2 миллиард рубль). Шундай экан, Россия жамоалари улуши ҳали янада ошса, ажабмас.


Шу боис бугун деҳқону фермер, механизатору мироб, қўйингки, барча қишлоқ меҳнаткашлари далада танда қўйишган. Бизнинг фермер хўжалигимиз жамоаси ҳам 113 гектар ерда парваришланаётган ғўзанинг “Омад” навидан баракали хирмон кўтариш ниятида агротехника тадбирларини сифатли ўтказишга жиддий эътибор қаратмоқда. Натижада шу пайтгача 7 марта культивация қилиниб, минерал ўғитлар билан ўз вақтида озиқлантирилди. Суғориш тадбири эса “шарбат” усулида ўтказилиб, экинларга маҳаллий ўғит берилаяпти.\nБироқ “Энди ҳаммаси жойида” қабилида иш тутиб, хотиржамликка берилиш ярамайди. 70 гектар ерда уруғлик пахта етиштираётганимиз зиммамиздаги масъулиятни янада оширмоқда. Шу боис экинни культивация қилиш, суғориш, бегона ўтлардан тозалаш, зараркунандалардан ҳимоялаш тадбирларини ўз вақтида бажараяпмиз.\nТажрибадан маълумки, культивацияни бир кун кечиктириш ҳам зарар. Акс ҳолда, бунинг оқибатида жўяклар қуриб, юзаси ёрилади ва ғўзанинг илдизлари шикастланади. Бундан ташқари, намлик тез йўқотилиб, гул ва ҳосил тугунчалари тўкилиб кетиши мумкин.\nМутахассислар тавсияси, қолаверса, ғўза майдонларининг бугунги ҳолатини инобатга олган ҳолда, қатор ораларини яна 2 марта юмшатмоқчимиз. Бу жараёнда культиватор ишчи органларини яхшилаб “балиқ сирти” қилиб ўраб, ғилдираклар олдини суйри қилиб ҳимоялашга алоҳида эътибор қаратаяпмиз. Нега деганда, тадбир асносида ғўза шохлари ва ҳосил нишоналарига зарар етказилмаслиги лозим.\nАйтганча, бу йил ғўзани қўшқатор усулида экканмиз. Бунинг афзаллик жиҳати шундаки, ниҳоллар кўплиги эвазига ҳосилдорлик ортади. Чунки ҳар гектар майдонда ўртача 150 мингтагача ниҳол сақлаб қолинади. Ушбу технологиянинг нозик томонлари ҳам йўқ эмас. Масалан, ғўза қатор ораларига август ойида техника ва ишчи кучлари киритилмай қўйилса, ғўзанинг димиқиб, кўсаклар моғорлаб чириши ҳеч гап эмас. Шунинг учун ҳосил тақдири ҳал бўладиган шу кунларда қатор оралаб юриб, ён шохларни чилпиш билан бирга, ғўзаларни “варақлаш” муҳим аҳамиятга эга. Бу ғўза бағрига шабада югуриб, кўсакларнинг моғорламасдан эрта ва тўлиқ очилишини таъминлайди.\nСув тарашда эса обиҳаётни “югуртириб”, енгил суғорган маъқул. Сабаби, озгина эътиборсизлик қилинса-ю, кўллатиб қўйилса борми, ғўза ғовлаб кетиб, кўсак сийраклашади. Қолаверса, кўсак пўсти қалинлашиб, унинг очилиши қийинлашади.\nХуллас, август ойи ҳосил салмоғини ошириш учун энг қулай, айни пайтда, ўта масъулиятли давр ҳисобланади. Буни ёдида тутиб, тажрибасига суяниб иш тутган деҳқон асло ютқазмайди. Бугунги тинимсиз ҳаракатлар эртага, албатта, ўз самарасини кўрсатиб, баракали ҳосил йиғиштириб олинади.\nМазкур рукндаги бошқа мақолалар: « Оилалар турмуш фаровонлиги ошмоқда\tОна замин гавҳари »


СПОРТЧИЛАРИМИЗ ТАНТАНАЛИ КУТИБ ОЛИНДИ - Ўзбекистон овози газетаси\nСПОРТЧИЛАРИМИЗ ТАНТАНАЛИ КУТИБ ОЛИНДИ\nБуюк Британиянинг Лондон шаҳрида енгил атлетика бўйича паралимпиячилар ўртасида ўтказилган жаҳон чемпионатида мамлакатимиз спортчилари 3 олтин ва 4 кумуш медални қўлга киритгани ҳақида аввал хабар берган эдик.\nИслом Каримов номидаги Тошкент халқаро аэропортида 26 июль куни ушбу нуфузли мусобақа ғолиб ва совриндорларини кутиб олиш маросими бўлди. Шу муносабат билан бу ерга Ўзбекистон миллий паралимпия ассоциацияси ва жамоатчилик вакиллари, спортчиларнинг оила аъзолари ва яқинлари, оммавий ахборот воситалари ходимлари йиғилди.\nТажрибали атлетимиз Ҳусниддин Норбеков диск отиш баҳсларида шоҳсупанинг энг юқори поғонасига кўтарилди, ядро улоқтириш баҳсларида кумуш медалга сазовор бўлди.\nЧемпионатнинг узунликка сакраш баҳсларида Дониёр Солиев 7,18 метр натижа билан Осиё рекордини янгилаб, ғолибликни қўлга киритди.\nЭркаклар ўртасидаги найза улоқтириш баҳсларида иштирок этган Александр Свечников 71,01 метр натижа билан олтин медалга сазовор бўлиб, жаҳон рекордини янгилади. Хотин-қизлар ўртасидаги баҳсларда Нозима Қаюмова кумуш медаль билан тақдирланди.\nХотин-қизлар ўртасидаги ядро улоқтириш баҳсларида қатнашган яна бир атлетимиз София Бурҳонова 14,76 метр натижа билан иккинчи ўринни эгаллади. У диск отиш баҳсларида ҳам ўз маҳоратини намойиш этиб, кумуш медални қўлга киритди.


Бош сахифа > Янгиликлар > "Сармиш" — севимли маскан\n"Сармиш" — севимли маскан\nНКМК Шимолий кон бошқармасига қарашли "Сармиш" соғломлаштириш оромгоҳи тоғ бағрида жойлашган. Унга боргунингизга қадар тоза ҳаво, кўркам табиат, кенгликлардан кўнглингиз равшанлашиб боради. Шаҳарнинг шовқин-суронидан олисда жойлашган сўлим бу манзилда нафақат жисмингиз, руҳиятингиз ҳам бир қадар ором топади.\n"Сармиш"га кириб келарканмиз, бу ерда ҳордиқ олаётган болажонлар учун кўнгилдагидан ҳам кўпроқ шароит яратилганидан хурсанд бўлдик. Мусаффо ҳаво бағрида уларнинг бўш вақтларини мазмунли ўтказишлари учун спорт майдончаси ташкил этилган. Ота-оналар бурчагида улар яқинлари билан кўришиб, суҳбатлашишади. Оромгоҳ бағридан оқиб ўтувчи сойнинг шилдир-шилдирига ҳамоҳанг болажонларнинг қувноқ кулгуси оромгоҳга янада ўзгача кўркамлик бағишлагандек. Бир сўз билан айтганда, "Сармиш"ни кезаркансиз, салқин, сердарахт бу манзилда ўғил-қизларнинг мазза қилиб дам олишига гувоҳ бўласиз.\n— Болажонларимиз уч мавсумда "Сармиш"да бўлишади, — дейди оромгоҳ раҳбари Маҳбуба Умарова. — Якунланган биринчи мавсумда 734 нафар ўғил-қиз дам олишди. Уларни ўз уйларидагидан зиёда мазмунли ҳордиқ олишлари учун жамоамиз билан бирга астойдил ҳаракат қиламиз. Болажонлар кунига беш маҳал овқатланишади. Тўгаракларда ўзлари қизиққан йўналиш бўйича шуғулланишади. Бадиий китобларга эга кутубхонамиз, "Сармишсой" тарихидан ҳикоя қилувчи музейимиз, маънавият хоналаримиз мавжуд. Бу ерда болалар исталган вақтда кириб билимларини бойитиш имконига эга. Шуҳрат Кузинбаев, Шомурод Бекназаров, Татьяна Толибова, Насиба Бурановалар тажрибали, қобилиятли тарбиячиларимиздан саналади. Ташкил қилинган турли танлов, тадбирларда болажонларимиз фаол, кўтаринки руҳда қатнашишади. Улардаги қувончни кўрганда, меҳнатимиз бесамар кетмаётганидан хурсанд бўламиз.\nМавжуд расм чизиш, ҳайкалтарошлик, "Моҳир қўллар", "Инглиз тилини ўрганамиз" тўгараклари доим дам олувчилар билан гавжум. "Моҳир қўллар" тўгараги раҳбари ДилоромҲусенованинг таъкидлашича, қатнашувчиларнинг тасаввур олами жуда кенг. Улар биссерда тўқиган табиат, ҳайвонот дунёси манзаралари чиройли, болаларча ёндашув билан яратилгани сабаб эътиборингизни тортади. Светлана Быстрова, Жасмина Эркинова, Асема Велеева, Машҳура Қувондиқоваларнинг ижодий ишлари ҳавас қилса арзигулик.\n— "Сармиш"га иккинчи марта келишим, — дейди суҳбатдошимиз Учқудуқ туманидаги 18-умумий ўрта таълим мактаби ўқувчиси Маржона Қаҳрамонова. — Бу ерда кўплаб дўстлар орттирдим. Азиза, Жасмина, Аяжанлар билан биссер тикишни ўргандик. Яна спорт мусобақалари бўлади. Уларга ҳам қатнашамиз. Оромгоҳ менга жуда ёқади.\n— Бўш вақтимда китоб ўқишни яхши кўраман, — дейди учқудуқлик яна бир ўқувчи, Оғабек Исроилов. — Бу ердаги катта кутубхона бор экан. Тез-тез шу ерга кириб, тарихий мавзудаги асарларни ўқийман. Яқинда "Широқ" асарини ўқиб чиқдим. Широқнинг ватанпарварлиги, мард, жасурлигига ҳавасим келди. Келажакда мен ҳам юртига содиқ, танти инсон бўлишга аҳд қилдим. Бу асар ҳақида ўртоқларим Санъат, Асадбек, Шоҳруҳ, Йўлдош, Ойбек, Шаҳбоз, Камронларга ҳикоя қилиб бердим. Улар ҳам бу китобни ўқишмоқчи.\n"Сармиш"да Оғабек сингари юзлаб ўқувчиларнинг кунлари шундай мазмунли ўтаётгани қувонарли. Бундан ташқари, болажонлар компьютерлаштирилган инглиз тили тўгарагида ҳам ҳар кун, янги сўзлар ўрганишади, бир-бирларига ўргатишади. Қўлда ясалган ҳайкалтарошлик намуналари эса гарчи содда, оддий бўлишига қарамай, болаларнинг орзу-ниятларини мужассам этгани билан гўзал.\n— Бошланишида пластилиндан турли шакллар, кейинчалик гилдан ҳайкалчалар ясашни ўргандик, — дейди биз билан суҳбатда тўгарак аъзолари Достон Аъзамов, Фирдавс Файзуллаев, Ибодулло Тешабоевлар. — Устозимиз Дилдора опа Каримова ишларимиздан хурсанд бўладилар, камчиликларимизни кўрсатадилар. Ясаган ҳайкалчаларимизни оромгоҳда бўлиб ўтадиган кўргазмага олиб чиқиш биз учун катта байрам.\nДарвоқе, оромгоҳда ҳар мавсумда болаларнинг қўлда ясаган ижодий ишларидан катта кўргазма уюштирилади. Унда болалар мавсум давомида фаолликлари сабаб қўлга киритган "сармишинка" пули билан қатнашиб, ўзларига ёққан расм, аппликация, ҳайкалчалардан эсдаликка харид қилишади. Бу уларнинг яқинларига совғаси бўлади. Ҳар гал болажонлар "Сармиш"дан уйларига мана шундай ажойиб туҳфа, энг муҳими, унутилмас таассурот билан қайтишади.\nКўрилганлар сони: 4425


Қозоғистонда тиббий ниқобларнинг сифатини қандай текширилади\n16 Ноябрь 2020 17:23\nNUR-SULTAN. Kazinform – Дори-дармонларни экспертиза қилиш миллий маркази тиббиёт буюмларининг ихтисослаштирилган экспертизаси бўлими бошлиғи Дмитрий Войнован Қозоғистондаги тиббий ниқобларнинг сифати тўғрисида сўзлаб берди, деб хабар беради Kazinform мухбири.\n- Қозоғистонда тиббий ниқоблар қандай текширилади ва рўйхатдан ўтказилади?\n- Дорихоналарда сотиладиган тиббий ниқоблар авваламбор Қозоғистонда рўйхатдан ўтказилади. Рўйхатга олишдан олдин ушбу маҳсулотлар текширишга юборилиши керак. Ушбу текширишнинг мақсади унинг сифати, самарадорлиги ва хавфсизлигини текширишдир. Бу мамлакатимизнинг қонунчилик талабидир.\nСоғлиқни сақлаш вазирининг буйруғига биноан ҳужжатларни тасдиқлаш ва тўлиқлигини текшириш учун рўйхатга олиш хусусиятларини тасдиқлаш каби бир неча босқичлардан иборат. Кейинги босқичда мутахассислар ҳужжатларни халқаро ва миллий стандартларга мувофиқлигини ихтисослаштирилган экспертизада синаб кўришади. Биологик тадқиқотлар ҳисоботлари тиббий ниқобнинг инсон териси билан бевосита алоқа қилиш учун хавфсизлигини тасдиқлайди. Бундан ташқари, маҳсулот бурун бўшлиғини ва оғизни қоплаши керак.\nТехник синовлар натижалари ниқобнинг самарадорлигини текшириш, унинг ҳавони қандай фильтрлаши, бактериялар ва вирусларни тутиш қобилиятини билиш имконини беради. Албатта, барча далилларни ўрганиш учун мутахассислар синовлар ва тадқиқотлар қандай ўтказилаётгани ва уларнинг натижалари қандай расмийлаштирилганлигини кузатиши керак. Ниҳоят, ниқоб намуналари Эксперт ташкилотининг Синов ташкилотига топширилади.\nТестлар натижасида тиббий ниқоб намуналарининг ҳақиқий кўрсаткичлари аниқланади. Ушбу текшириш усули истеъмолчига сифатли, самарали ва хавфсиз тиббий ниқобларнинг етказиб берилишини назорат қилиш имкониятини беради.\n- Қозоғистонда ишлаб чиқарилган ниқоблар импорт қилинганлардан фарқ қиладими?\n- Ҳозир дунёдаги барча мамлакатлар сифатли ва сифатсиз материаллар ва хом ашёлардан тенг равишда фойдаланиш имкониятига эга. Бироқ, давлат назорати воситаси бозорга фақат синовдан ўтган маҳсулотлар кириб келишини таъминлаш учун ишлайди, хоҳ маҳаллий, ҳам импорт қилинадиган.\nМаҳаллий ишлаб чиқарувчилар тикувчилик материалларига қўйиладиган умумий халқаро талаблардан ташқари, ишлаб чиқаришда бошқа талабларни ҳам жорий этмоқдалар. Ва бу жараён «барча импорт яхши, барча маҳаллий маҳсулотлар ёмон» деган стереотипни рад этади.\n- Ниқобни қандай танлаш мумкин? Сизнингча, қандай ниқоб кийиш керак? Бир мартали ишлатиладиган ниқоб кийиш керакми ёки респиратор ёки мато ниқобини кийиш керакми? Ниқоб танлашда нима учун эътибор бериш керак?\n- Албатта, ҳар қандай ниқоб тури табиати билан фарқ қилади. Энди уларнинг барчасини таснифлаб, таҳлил қилсак ва тушунтирсак, оддий истеъмолчи учун бу тушунчаларнинг барчаси тушунарсиз эканлиги аниқ. Бу керак эмас. Ҳаётда турли вазиятларга тизимли ва мослашувчан ёндошиш мавжуд.\nҚозоғистон қонунларига кўра ҳар қандай тиббий буюмнинг, шу жумладан тиббий ниқоблар партиясининг сифати ва хавфсизлиги дорихонага киришдан олдин тасдиқланиши керак.\nХавфсизлик серияси/партияси тасдиқланган ва мувофиқлик сертификати билан баҳоланган. Нусхасини исталган дорихонадан талаб қилишингиз мумкин. Ҳар бир рўйхатдан ўтган тиббий ниқобга уни ишлатиш бўйича кўрсатмалар илова қилиниши керак. Шундай қилиб, юқорида айтганимдек, ҳар қандай харидор дорихона ходимидан сертификат нусҳасини сўраши ва товар маълумотларига мувофиқлигини текшириши мумкин. Барча керакли ҳужжатларнинг брендга мос келиши, ўз навбатида, маҳсулот сифати ва хавфсизлигини тасдиқлайди. Аммо, бу ҳолда тиббий ниқоб кўрсатмаларга ва шифокор тавсияларига мувофиқ ишлатилиши керак.\nҚозоғистон ўтган йили 430 минг тоннадан ортиқ гўшт ишлаб чиқарган\nҚозоғистонда 91 одам COVID-19 га ўхшаш пневмония билан касалланди\nБир суткада Қозоғистонда 834 кишида коронавирус аниқланди\nҚозоғистонда карантин талаблари кучайтирилиши мумкин\nКоронавирус: Дунёда жорий вазият қандай\nЎтган йили Қозоғистонда 2,5 триллион тенге пенсия тўланди\n2021 йилда Алматида сайёҳлар сонини 25 фоизга ошириш режалаштирилмоқда\nЎтган йили Қозоғистонда 720 минг автомобил рўйхатдан ўтказилди\nЯпонияда юк кемаси чўкиб кетди\nЎтган суткада Қозоғистонда 766 кишида коронавирус аниқланди


MacBook'ни Intel процессорларига ўтказган муҳандисни Apple Store'га маслаҳатчи қилиб олишмади\n14:42 / 06.09.2016\n62 ёшли муҳандис 2008 йилда нафақага чиққан. У Marklar копоратив лойиҳаси устида олиб борган ишлари билан танилган, у Intel процессорлари билан боғлиқ Mac OS версиясини ишлаб чиқиш билан шуғулланган. Шейнбергнинг турмуш ўртоғи Ким эрининг 2001 йилда раҳбариятга тақдим этилган ишлари натижасини шундай тасвирлаган:\n"Apple'нинг дастурий таъминот бўйича вице-президенти Бертран Серле Intel процессорли оддий компьютерда Mac OS'нинг ўрнатилганини кўриб, Шейнбергдан сўрайди: "Бу Sony VAIO'да ишлаши учун қанча вақт керак бўлади? Икки ҳафтами? Уч?" - "Кўпи билан икки-уч соат", - дея жавоб беради Жон. Шундан сўнг уни дўконга жўнатишади, у ерда Жон энг қимматбаҳо VAIO'ни харид қилади ва кечга бориб унда Mac OS ишлайди. Эртасига эрталаб Стив Жобс Sony президенти билан учрашиш учун Японияга йўл олади".\nОхир-оқибат, Apple PowerPC архитектурасидан Intel процессорларига ўтиш ҳақида фақат 2005 йилга келиб эълон қилди.\nШейнберг бой тажрибаси билан ҳеч қандай қийинчиликсиз Apple Store'нинг Genius Bar базасига (бепул маслаҳатлар ва фойдаланувчиларни техник қўллаб-қувватлаш бўйича мутахассис) ишга жойлашиши мумкин, деб ҳисобларди. Жамоавий интервьюдан сўнг унга "албатта сиз билан боғланамиз" дейилган, бироқ қўнғироқдан дарак ҳам бўлмади.\nNew York Times'нинг тахминларига кўра, бундай рад этишлар ишчининг ёши билан боғлиқ, зеро раҳбарлар ходимлари қаторида ўзидан катта ёшдагиларни кўришни хоҳлашмайди.\nходимлар MacBook Шейнберг\nMicrosoft MacBook рақобатчисини тақдим этди


ЎзА - "10 дақиқадан сўнг ҳаёт тугайди": Гавайидан ҳалокат ҳақида хабарлар\n15.01.2018 10:56:25 Чоп этиш версияси\n"10 дақиқадан сўнг ҳаёт тугайди": Гавайидан ҳалокат ҳақида хабарлар\nШанба куни Американинг Гавайи штати томон баллистик ракета учиб келаётгани ҳақида хабар тарқалди. Хабарда “тревога” одатдаги машғулот сигнали эмаслиги ва одамлардан имкон қадар панароқ жойга беркинишлари сўралган. Бундай маълумотнинг тарқалиши маҳаллий аҳоли ўртасида саросимага сабаб бўлди. Бу ҳақда РИА Новости хабар бермоқда.\nЖурналист Сара Доншей Twitter даги саҳифасида ракета зарбаси ҳақида яқин қариндошларидан эшитганини айтган.\n“Бу пайтда, менинг оилам қирғоқнинг шимолий томонида эди. Улар қўнғироқ қилиб, гаражда беркиниб олишганини айтишар, онам ва синглим тинмай йиғлашарди. Ёлғон хабар барчада саросима уйғотди”, дейди журналист.\nГолливуд актёри Жим Керри хавф яқинлашаётгани ҳақидаги огоҳлантиришни “ақлдан озиш” дея баҳолади. “Мен ушбу тонг Гавайида уйғондим ва менда 10 дақиқа борлигини айтишди”, дея қайд этган Жим Керри.\nМаҳаллий депутат Мэттью Лопрести портлаш юз бериши ҳақидаги хабар тарқалгач ўз ҳолатини қуйидагича изоҳлади: “Биз оиламиз билан ваннада беркиниб, худога илтижо қилардик. Яқин қариндошларимга қўнғироқ қилиб, панароқ жой топиб жон сақлашларини сўрадим”.\nStar Advertison маҳаллий нашри мухбирларининг маълум қилишича, хабар тарқалгач пойтахтда одамлар ўз транспортини тарк этиб, кўприк ва тоннеллар ичига беркинишган.\nРакета зарбаси ҳақидаги хабарнинг ёлғон экани 38 дақиқа ўтгач маълум қилинди. Штат губернатори Дэвид Айж халқдан узр сўрар экан, воқеа хавфсизликка жавобгар хизмат ходимларидан бирининг тугмани нотўғри босиши туфайли содир бўлганини айтган.\nЁлғон хабарнинг тарқалишида ким айбдор?\nШундан сўнг, штат маъмурияти фавқулодда вазиятларда аҳолини огоҳлантириш тизимини ўзгартирган. Бу ҳақда маҳаллий фавқулодда вазиятлар хизмати бошлиғи Верна Миягига таяниб USA Today маълум қилди.\n“Биз юз берган воқеадан сўнг янги йўриқномани ишлаб чиқдик. Эндиликда тревога тугмасини ишга тушириш ва яқинлашаётган хавф ҳақида огоҳлантириш билан икки нафар ходим шуғулланади. Шунингдек, турли даражадаги хавфнинг яқинлашаётгани ҳақидаги хабар ёлғон бўлиб чиққанда, уни бир неча сония ичида бекор қилиш имкони пайдо бўлди”, дейди Верна Мияги.\nАввалроқ, АҚШ ҳукуматида Гавайида ракета зарбаси ҳақидаги нотўғри маълумотнинг тарқалиши бундай вазиятларда ҳукумат томонидан огоҳлантиришлар бўйича етарли назоратнинг амалга оширилмаслиги сабаб экани айтилган эди. Хусусан, АҚШ алоқалар бўйича Федерал комиссияси раҳбари Ажит Пай воқеалар Гавайи ҳукуматининг айби билан юз берганини таъкидлаган.\n“Бу ўринда Гавайи маъмурлари хабарнинг ишончли эканини текширишлари керак эди. Уларда хавфни аниқлашнинг назорат механизми йўқ”, дея таъкидлаган Ажит.\nТрамп ёлғон хабарлар билан боғлиқ муаммони ҳал этишга ваъда бермоқда\nПрезидент Гавайида юз берган ҳолат бошқа такрорланмаслигини айтмоқда.\n“Бундай ҳолатнинг қайта содир бўлмаслигига умид қиламиз. Биз муаммоларни ҳал этамиз”, деди Трамп якшанба куни журналистларга берган интервьюсида.\nШунингдек президент Гавайи штати аҳолиси учун доимий хавфнинг мавжудлигини КХДР томонидан қилинадиган таҳдидлар билан изоҳлади. Унинг қайд этишича, бу ҳудудда АҚШнинг Тинч океани қўмондонлиги базаси бор ва бу КХДР ҳужум қилиши мумкин бўлган нуқтадир.


Грин кард 2020- учун аризалар кабули 7 октябрдан бошланади – КУН УЗ\nГлавная / Жахон / Грин кард 2020- учун аризалар кабули 7 октябрдан бошланади\n06.10.2020\tЖахон Comments Off on Грин кард 2020- учун аризалар кабули 7 октябрдан бошланади 45 Показы\nАКШ Турли миллатга мансуб иммигрантлар визаси – Diversity Visa дастури (халк тилида – «грин карта») учун аризалар кабули бу йил 7 октябрь Тошкент вакти билан соат 21:00дан бошланиб, 10 ноябрь куни соат 22:00га кадар давом этади.\nАКШ Давлат департаменти 2022 молия йили учун Турли миллат вакиллари дастурига (DV-2022) аризалар кабули 2020 йил 7 октябрдан бошланишини эълон килди.\nАризалар 10 ноябрга кадар, dvlottery.state.gov портали оркали кабул килинади. Лотереяда иштирок этиш учун ариза колдириш мутлако бепул.\nНатижалар 2021 йил 8 май куни юкоридаги сайтда эълон килинади.\nЛотереяда голиб деб топилиб, кейинги жараёнлардан муваффакиятли утганлар 2022 йилда АКШга кучиб утиши мумкин булади.\nБу гал хам DV дастури оркали 55 мингтагача иммиграциявий виза берилиши кузда тутилган.\nУзбекистон фукароларидан хорижга чикиш биометрик паспортига эга булиш ва анкета тулдираётганда ушбу паспорт маълумотларини киритиш талаб этилади.\nБарча номзодлар энг камида урта таълимни тамомлаган булиши ёхуд сунгги 5 йил давомида 2 йиллик иш тажрибасига эга булиши лозим.\nЭслатма: Хар бир шахс томонидан ёки унинг номидан факат битта ариза топширилишига рухсат берилган. Ариза тулдирилгандан сунг, тасдиклов раками (расмий номи – Аризачи Макомини Текшириш Функцияси – Entrant Status Check)га оид маълумотни чоп этиб ёки саклаб олишингиз зарур. Бу маълумотни зинхор ташлаб юборманг! Бировга берманг! Зеро бу – дастур натижасини текшириб куришнинг ягона имконияти. Сиз учун кимдир аризани тулдириб берса, албатта бу маълумотни талаб килинг. Йукса, сизга ютук чиккан такдирда товламачилик килиб, сиздан пул ундириш харакатига тушиб колиши мумкин.\nАКШ Давлат департаменти биттадан ортик киритилган аризаларни аниклаш учун мураккаб технологиялардан фойдаланади. Мурожаатчининг биттадан ортик топширган аризалари дастурдан четлатилади.\nАриза инглиз тилида бехато тулдирилиши ва илова килинаётган фотосурат белгиланган талабларга жавоб бериши керак. Акс холда ариза лотереяга куйилмайди.\nМаълумот учун, Diversity Visa дастуридан кузланган максад – АКШга иммиграция курсаткичлари тарихан кам булган давлатлар фукароларини Америкага келишга рагбатлантиришдан иборат. Охирги 5 йилда 50 мингдан куп фукароси АКШга иммиграция килган давлатлар фукаролари дастурда катнаша олмайди; улар каторида Хитой, Канада, Буюк Британия, Жанубий Корея, Хиндистон, Покистон, Бразилия каби мамлакатлар бор.\nХорижга чикиш паспорти кандай олинади?\nУзбекистонда 2019 йил 1 январидан бошлаб хорижга чикиш учун рухсатнома (стикер) берилиши тухтатилган ва унинг урнини хорижга чикиш биометрик паспорти эгаллаган. Унинг амал килиш муддати – 10 йил.\nХужжатни олиш учун фукаро доимий руйхатдан утган жойлардаги ички ишлар органларининг миграция ва фукароликни расмийлаштириш булинмаларига («паспорт стол»), хорижда эса Узбекистоннинг консуллик муассасаларига мурожаат этиши лозим.\nПаспорт ариза берилганидан сунг 10 иш кунида, хорижда эса дипломатик почтани жунатиш графигига мувофик белгиланган тартибда берилади.\nБунда туланадиган давлат божи Узбекистон фукаролари учун базавий хисоблаш микдорининг 1,2 баравари (267 600 сум), фукаролиги булмаган шахслар учун 1 баравари (223 минг сум) этиб белгиланган.\nХорижга чикиш паспортини олиш учун куйидаги хужжатлар такдим этилади:\nбиометрик паспорт ёки ID-карта ёхуд 16 ёшга тулмаган фукаролар учун тугилганлик тугрисидаги гувохнома;\nдавлат божи туланганлиги тугрисидаги квитанция;\nхарбий гувохноманинг ёки чакирув участкасида кайд этилганлиги хакидаги гувохноманинг нусхаси ёхуд мудофаа ишлари буйича булимининг маълумотномаси – харбий хизматга мажбурлар учун;\nилгари берилган хорижга чикиш биометрик паспорти (мавжуд булган такдирда);\nваколатли органнинг карори (хорижга чикиш биометрик паспорти ашёвий далил сифатида олиб куйилганида);\nота-оналар, васийлар (хомийлар)нинг фукаронинг хорижга чикишига нотариал тасдикланган розилиги – вояга етмаганлар учун;\nфукарога хамрохлик килувчи шахснинг нотариал тасдикланган мажбурияти – вояга етмаганлар учун.\nПред. Гулжахон Йулдошева иши. Саида Мирзиёева Тошкент вилояти прокуратурасидан карорни кайта куриб чикишни суради\nСледующая «Одамларнинг уйига бориб, ишга мухтожларни ишга жойлаштириш тизимини яратишимиз керак» – Президент\nKun.uz сайти хомийлигида суратга олинган «SUBYEKTIV» лойихасининг илк сонини такдим этамиз. Муаллифларнинг турли мавзулардаги субъектив …


Ўзбекистон 453 16.04.2019 09:52:25\nТошкент вилоят ҳудудидан ўтувчи автомобиль йўлларида махсус автоматлаштирилган фото ва видео қайд этиш техник воситалари бир йилдан буён онлайн режимда ишламоқда. Бу ҳақда Тошкент вилояти ИИБ ЙҲХБ Матбуот гуруҳи ходими Рустам Асқаров хабар берди.\nЎтган давр ичида ушбу фоторадарлар орқали 95 минг 732 та қоидабузар аниқланди. Ушбу қоидабузарликлар юзасидан белгиланган жарималарни ўз вақтида тўламаган, беэътибор 17 минг 254 транспорт воситаси эгаларидан жаримани ундириш чоралари кўрилмоқда.\nШу боис Мажбурий ижро бюроси ходимлари билан ҳамкорликда махсус рейд ташкил этилмоқда. Мазкур рейд тадбирларида “АUTO CON” мосламасидан фойдаланиляпти. Аниқланган қарздор ҳайдовчилардан шу жойнинг ўзида ташкил этилган сайёр кассалар орқали жарималар ундирилмоқда. Куни кеча Зангиота, Тошкент, Янгийўл ва Юқоричирчиқ туманларида олиб борилган рейдлар мобайнида 429 нафар қарздор аниқланиб, улардан 93 миллон 458 минг 530 сўм жарима ундирилди. Жаримани тўлай олмаган 94 нафар ҳайдовчининг транспорт воситалари, Маъмурий жавобгарлик тўғрисидаги кодекснинг 291-моддасига мувофиқ, жарима майдонларига жойлаштирилди.\nҲайдовчилар диққатига, “АUTO CON” мосламасига тушиб қолмаслик учун йўл ҳаракати қоидаларига қатъий риоя қилинг, қоидани буздингизми жарималарни ўз вақтида тўланг!..\n“АUTO CON” фоторадар Тошкент вилояти


"Олмалиқ": Учинчи йиғин якунланмоқда » Скачать музыку бесплатно новинки музыки 2016-2017\n"Олмалиқ": Учинчи йиғин якунланмоқда\nКомментариев: 0 Просмотров: 251 Дата: 29-01-2016, 23:30 Тошкентда давом этаётган ўқув-машғулот йиғинимиз эртага Ғузорнинг "Шўртан" жамоасига қарши ўйин билан якунланади. Машғулотлар 2 февралдан яна пойтахтда давом эттирилади. Кўрикда бўлган баъзи футболчиларга ўртоқлик ўйинидан сўнг жавоб берилиши мумкин. Ғузорликларга қарши учрашув Чилонзордаги сунъий қопламали майдонда 11:00да бошланади. Шунингдек, эртага худди шу майдонда ёшлар жамоамиз "Пахтакор"-2 жамоаси билан навбатдаги ўртоқлик ўйинини ўтказади. Ўтган ҳафтада ёшларимиз учта ўйин ўтказишди. 20 январь куни Қибрайда "Пахтакор" ёшлари билан ўтган баҳсда ҳисоб очилмади. Орадан уч кун ўтиб Олмалиққа Тошкент шаҳри 2-лигаси вакили "Истиқлол" ташриф буюрди. Бу ўйинда ёшларимиз 2:0 ҳисобида ғалаба қозонишди. 26 январда Тошкентнинг "Локомотив" ёшлар жамоаси "Олмалиқ" меҳмони бўлди. Темирйўлчилар билан бироз аввал Тошкентда ўтказилган баҳсда ёшларимиз 2:0 ҳисобида ғалаба қозонишганди. Бу галги учрашувда устунлик "Локомотив" (0:1) томонида бўлди. - деб хабар бермоқда Stadion.uz нашри.


15.12.2018 12:46 0 96\n«Қизилқумцемент» акциядорлик жамияти ходимларининг 116 нафари овқатдан заҳарланиш бўйича Навоий вилоятидаги давлат санитария эпидемиология назорати маркази мутахассислари томонидан текширув назоратига олинди. Бу ҳақда ДСЭНМ бош врачи ўринбосари Шокир Пўлатов маълум қилди.\n«Turon24» хабар беришича, жорий йилнинг 7 декабрь куни заводда тунги навбатчиликда ишлаган ходимларнинг бир нечтасида қусиш, ич кетиши ва иситма кўтарилиши ҳолатлари кузатилган. Вазият ўрганилганда, уларнинг барчаси навбатчилик куни соат 23:00 да ташкилот ошхонасида овқатлангани ва нохуш ҳолатлар шундан сўнг содир бўлгани аниқланган.\nИсмини ошкор этишни истамаган завод ходимларидан бири у ҳам овқатдан заҳарланганини, қолганларга нисбатан ўзини тетикроқ ҳис қилгани учун муолажани уйида давом эттираётганини айтди. Кечки тамадди учун бир неча хил таом тайёрлангани боис, заҳарланиш айнан қайси овқатдан юз берганини ҳеч ким билмаяпти. Аммо қусиш, ич кетиши ва иситма кўтарилиши ҳолатлари асосан ўша куни қайла истеъмол қилганларда кузатилган. Унинг айтишича, қарийб 70 киши овқатдан заҳарланиб, уларнинг бир нечтаси вилоят юқумли касалликлар шифохонасида, айримлари эса «Қизилқумцемент» АЖ сиҳатгоҳида даволанмоқда.\n«Ҳозир овқатдан заҳарланган ходимлар сонини аниқ айтиб бўлмайди. Чунки ўрганиш ишлари давом этмоқда. Аммо шу кунга қадар шаҳар ҳудудида яшовчи завод ишчиларидан бештаси овқатдан заҳарланган, деган гумон билан рўйхатга олинган», – дейди марказ бош врачи ўринбосари Шокир Пўлатов.\nзаҳарланиш Навоий вилояти Қизилқумцемент\nҲодиса 09/10, 15:22\nҲодиса 09/10, 12:32


Москва вилоятида ўзбеклар ҳалок бўлди\n14 мартга ўтар кечаси Москва вилоятида рўй берган автоҳалокат оқибатида Ўзбекистоннинг олти фуқароси ҳалок бўлди. Яна бир неча ўзбекистонлик шифохонага ётқизилди.\nХабарларга кўра, автоҳалокат юк машинаси ичида ўзбекистонликлар бўлган микроавтобусга урилиб кетиши натижасида содир бўлган. Микроавтобус ҳайдовчиси ва олти йўловчи воқеа жойидаёқ ҳалок бўлган. Ҳалокат оқибатида жабрланган уч киши шифохонага ётқизилган, икки йўловчига амбулатория тартибида тиббий ёрдам кўрсатилган.


Иқтисодиёт 16:51 / 18.11.2020 1795\nҲисоб палатаси томонидан «2021 йил учун Ўзбекистон Республикаси Давлат бюджети тўғрисида»ги қонуни лойиҳаси ва 2021 йил учун бюджетнома бўйича хулосаси эълон қилинди. Унга кўра, ушбу ҳужжатлар палатага белгиланган муддатдан кечиктириб киритилганди.\nБюджетномага мувофиқ, 2021 йилдаги ялпи ички маҳсулот ҳажми 688 триллион 936,1 млрд сўмни ёки 63,2 млрд долларни, унинг аҳоли жон бошига миқдори 19,7 млн сўмни ёки 1,8 минг долларни ташкил этиши режалаштирилмоқда.\n«2021 йилда реал ўсиш суръати 5,1 фоизни ташкил этиши прогноз қилинмоқда. Прогноз қилинаётган ялпи ички маҳсулот ҳажмининг таркиби кўриб чиқилганда, тармоқлар бўйича жами қўшилган қиймат миқдори 627 триллион 257,9 млрд сўмни (ялпи ички маҳсулотнинг 91,0 фоизи) ҳамда маҳсулотлар ва экспорт-импорт операциялари ҳисобидан олинган соф солиқлар тушуми 61 триллион 678,1 млрд сўмни (9,0 фоиз) ташкил этмоқда», — дейилади Ҳисоб палатаси ҳисоботида.\nМаълум қилинишича, тармоқлар кесимида қўшилган қийматнинг энг катта улуши (32,3 фоиз) хизматларга, бундан ташқари саноат (25,6 фоиз), қурилиш (6,5 фоиз) ва қишлоқ, ўрмон ҳамда балиқ хўжалиги бўйича (26,6 фоиз) тўғри келган.